El Olivo de la Cala, La Cala de Mijas - Κριτικές εστιατορίων - TripAdvisor\nLa Cala de Mijas: Όλα τα εστιατόρια El Olivo de la Cala: Εστιατόρια στην περιοχή\nLa Cala de Mijas: Όλες οι δραστηριότητες Δραστηριότητες κοντά σε: El Olivo de la Cala\nΕυρώπη Ισπανία Ανδαλουσία Province of Malaga Κόστα Ντελ Σολ Mijas La Cala de Mijas Εστιατόρια σε La Cala de Mijas El Olivo de la Cala\nΝο 5 από 108 στην κατηγορία Εστιατόρια για: La Cala de Mijas €€ - €€€\nΜεσογειακή, Ευρωπαϊκή, Ισπανική Calle Butiplaya, 5, 29649 La Cala de Mijas, Mijas, Ισπανία+34 952 58 75 00Ιστότοπος\nΌλες οι φωτογραφίες (166) Πλήρης προβολή Πιστοποιητικό Διάκρισης Τι είναι το Πιστοποιητικό Διάκρισης; Το TripAdvisor απονέμει το Πιστοποιητικό Διάκρισης σε καταλύματα, αξιοθέατα και εστιατόρια που σταθερά κερδίζουν εξαιρετικές κριτικές από τους ταξιδιώτες. Κράτηση τραπεζιού online 22/7/2017\nΒρείτε τραπέζι Ενημέρωση Αναζήτηση διαθέσιμων ωρών σε αυτό το εστιατόριο Το εστιατόριο El Olivo de la Cala δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 683 κριτικέςΕξαιρετικό68%Πολύ καλό24%Μέτριο5%Ανεπαρκές2%Πολύ κακό1%Τώρα είναι κλειστόΚυρ - Σαβ19:00 - 23:00Αναλυτικό ωράριο ΚΟΥΖΙΝΕΣ Μεσογειακή, Ευρωπαϊκή, Ισπανική, Πιάτα χωρίς γλουτένη, Κατάλληλο για χορτοφάγους ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Calle Butiplaya, 5, 29649 La Cala de Mijas, Mijas, ΙσπανίαΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (683)Βαθμολογία ταξιδιωτών Εξαιρετικό276Πολύ καλό80Μέτριο17Ανεπαρκές4Πολύ κακό3Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (380)Αγγλικά (565)Ισπανικά (39)Περισσότερες γλώσσες Γλώσσα Ελληνικά (380)Αγγλικά (565)Ισπανικά (39)Νορβηγικά (18)Σουηδικά (16)Γαλλικά (12)Ολλανδικά (11)Δανέζικα (10)Γερμανικά (7)Ιταλικά (3)Φινλανδικά (2)Ρωσικά (1)Δείτε τι λένε οι ταξιδιώτες: 1 - 10 από 380 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιArcadian22Nottingham, Notts13034Η κριτική γράφτηκε πριν από 1 εβδομάδα Αξιόπιστη καλό φαγητό και εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNell GΤσέστερ, Ηνωμένο Βασίλειο229Η κριτική γράφτηκε πριν από 1 εβδομάδα Οικογενειακό γεύμαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFIREOKΚομητεία Δουβλίνου, Ιρλανδία101Η κριτική γράφτηκε πριν από 1 εβδομάδα μέσω κινητής συσκευής Τέλεια βραδιάΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtripcooper3115Η κριτική γράφτηκε πριν από 1 εβδομάδα μέσω κινητής συσκευής Δίκαιη τιμή για μια δίκαιη γεύμαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιchrisldgBurford, Ηνωμένο Βασίλειο94Η κριτική γράφτηκε πριν από 1 εβδομάδα μέσω κινητής συσκευής Το δείπνο στο el olivoΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLinda F1Η κριτική γράφτηκε πριν από 2 εβδομάδες μέσω κινητής συσκευής Υπέροχο μέρος και αξία για τα χρήματαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjim k kSitio de Calahonda, Ισπανία9445Η κριτική γράφτηκε πριν από 2 εβδομάδες Εξαιρετικό φαγητό και εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLisa KBenalmadena, Ισπανία3Η κριτική γράφτηκε πριν από 2 εβδομάδες Εκπληκτικό eveingΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιchunky0Epping, United Kingdom3937Η κριτική γράφτηκε πριν από 2 εβδομάδες Υπέροχο γεύμα.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKathryn RPrestwick, United Kingdom198Η κριτική γράφτηκε πριν από 3 εβδομάδες μέσω κινητής συσκευής ΚοκτέιλΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123456…38Ενημέρωση καταχώρισης… Στην περιοχή Κοντινά εστιατόριαAlbahaca103 κριτικές 0,18 χλμ μακριά Utopia57 κριτικές 0,06 χλμ μακριά Bocarte Tapas Bar188 κριτικές 0,26 χλμ μακριά Κοντινά αξιοθέαταLegends Bar La Cala373 κριτικές 0,46 χλμ μακριά Playa de la Cala Mijas400 κριτικές 0,63 χλμ μακριά Smugglers Inn43 κριτικές 0,75 χλμ μακριά Sunshine Golf21 κριτικές 0,15 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του El Olivo de la Cala και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολήΠροηγούμενοΕπόμενο12\nCalle Butiplaya, 5, 29649 La Cala de Mijas, Mijas, Ισπανία Τοποθεσία:


Ανθρώπινο λάθος προκάλεσε τη σύγκρουση τρένων στη Γερμανία με τους 11 νεκρούς - FNews | FNews\nΑνθρώπινο λάθος προκάλεσε τη σύγκρουση τρένων στη Γερμανία με τους 11 νεκρούς\nΣε ανθρώπινο λάθος οφείλεται η σύγκρουση τρένων στη Γερμανία την προηγούμενη εβδομάδα, που προκάλεσε το θάνατο 11 ανθρώπων, σύμφωνα με τον εισαγγελέα.\nΠαράλληλα, κατηγορείται ένας 39χρονος υπάλληλος σήμανσης για αμέλεια, η οποία οδήγησε στη σύγκρουση. «Αν είχε ακολουθήσει τους κανονισμούς δεν θα υπήρχε σύγκρουση», δήλωσε ο εισαγγελέας Βόλφγκανγκ Γκίεσε. «Δεν υπάρχουν αποδείξεις για τεχνικό πρόβλημα. Η έρευνά μας δείχνει ότι επρόκειτο για ανθρώπινο λάθος με καταστροφικές συνέπειες», πρόσθεσε.\nΤα δύο επιβατικά τρένα, που κινούνταν με μεγάλη ταχύτητα, συγκρούστηκαν μετωπικά κοντά στην πόλη Μπαντ Αιμπλινγκ την προηγούμενη Τρίτη, σε ένα από τα πιο θανατηφόρα σιδηροδρομικά δυστυχήματα των τελευταίων ετών για τη Γερμανία.\nΟ υπάλληλος σήμανσης, που επέτρεψε στα δύο τρένα που κινούνταν σε αντίθετη κατεύθυνση να βρίσκονται στις ίδιες ράγες, έστειλε σήμα κινδύνου όταν διαπίστωσε το λάθος του, σύμφωνα άλλο εισαγγελέα που μετείχε στις έρευνες, τον Γιούεργκεν Μπρανζ. Ομως, δεν υπήρξε ανταπόκριση, πρόσθεσε ο ίδιος, σημειώνοντας ότι οι αιματολογικές αναλύσεις που έγιναν στον υπάλληλο από την αστυνομία έδειξαν ότι δεν ήταν υπό την επήρεια αλκοόλ ή ναρκωτικών.\nΟ ίδιος, υπάλληλος με χρόνια εμπειρίας, παραδέχθηκε το λάθος του τη Δευτέρα σύμφωνα με τον εισαγγελέα. Δεν έχει συλληφθεί, γιατί δεν ήταν εσκεμμένη η πράξη του, αλλά μετά από τη συμβουλή των συνηγόρων του μεταφέρθηκε σε άγνωστη τοποθεσία. «Δεν είναι σε καλή κατάσταση», παραδέχθηκε ο Μπρανζ.


«Όχι» από το ευρωπαϊκό δικαστήριο στη προσφυγή πολίτη για το ελληνικό χρέος\n30-09-2015 - 15:29μμ\nΤο Γενικό Δικαστήριο της ΕΕ απέρριψε σήμερα προσφυγή Έλληνα πολίτη, η οποία αποσκοπούσε στο να καταστεί δυνατή η διαγραφή του ελληνικού “επαχθούς δημοσίου χρέους” επειδή η χώρα βρίσκεται “σε κατάσταση ανάγκης”. Το Ευρωδικαστήριο αποφάνθηκε ότι η εν λόγω προσφυγή δεν έχει κανένα νομικό έρεισμα με βάση τις Συνθήκες της ΕΕ.\nΣυγκεκριμένα στις 13 Ιουλίου 2012, ο Αλέξιος Αναγνωστάκης, υπέβαλε στην Ευρωπαϊκή Επιτροπή την πρόταση της Ευρωπαϊκής πρωτοβουλίας πολιτών (ΕΠΠ) με τίτλο «Ένα εκατομμύριο υπογραφές για την Ευρώπη της αλληλεγγύης». Σκοπός της πρωτοβουλίας αυτής ήταν να καθιερωθεί στη νομοθεσία της Ευρωπαϊκής Ένωσης η «αρχή της καταστάσεως ανάγκης, κατά την οποία, οσάκις η εξυπηρέτηση επαχθούς χρέους απειλεί την οικονομική και πολιτική υπόσταση κράτους, η άρνηση καταβολής του χρέους αυτού είναι αναγκαία και δικαιολογημένη». Στην πρόταση της ΕΠΠ μνημονεύεται ως νομική βάση για την έκδοσή της η οικονομική και νομισματική πολιτική. Ωστόσο, με απόφαση της 6ης Σεπτεμβρίου 2012, η Επιτροπή απέρριψε την αίτηση καταχωρίσεως της προτάσεως του Αλ. Αναγνωστάκη για τον λόγο ότι η πρόταση αυτή προδήλως δεν ενέπιπτε στο πλαίσιο των αρμοδιοτήτων της. Κατόπιν τούτου, ο Αλ. Αναγνωστάκης προσέφυγε ενώπιον του Γενικού Δικαστηρίου της Ευρωπαϊκής Ένωσης με αίτημα την ακύρωση της αποφάσεως της Επιτροπής.\nΜε τη σημερινή απόφασή του, το Γενικό Δικαστήριο απορρίπτει την προσφυγή του Αλ. Αναγνωστάκη και επιβεβαιώνει ότι η Επιτροπή δεν έχει τη δυνατότητα να προτείνει στον νομοθέτη της ΕΕ την καθιέρωση της αρχής κατά την οποία το επαχθές δημόσιο χρέος των χωρών που βρίσκονται σε κατάσταση ανάγκης θα έπρεπε να μπορεί να διαγραφεί.


Ανασκαφή: Κ. Σισμανίδης: Δεν έψαχνα εγώ τον τάφο του Αριστοτέλη. Ο τάφος έπεσε πάνω μου\n«Δεν έψαχνα εγώ τον τάφο του Αριστοτέλη. Και κάθε φορά που συνάδελφοι κατέθεταν ανάλογο σχόλιο, θύμωνα. Προσωπικά, δεν έψαχνα τίποτα. Κανέναν τάφο. Ο τάφος έπεσε πάνω μου. Και έλεγα πως εάν τυχόν τον βρω, το μόνο που πράγμα που θα ήθελα να έχει μέσα, είναι έργο χαμένο. Ούτε τα χρυσά με ενδιέφεραν, ούτε τίποτα». Με αυτά τα λόγια, ο αρχαιολόγος και επικεφαλής ανασκαφών στα Αρχαία Στάγειρα, Κώστας Σισμανίδης μιλά στο NEWS 247 για τα αποκαλυπτήρια του τάφου του Αριστοτέλη (384- 322 π. Χ.) στην σημερινή Ολυμπιάδα Χαλκιδικής, τις αντίθετες φωνές, τη στάση του υπουργείου Πολιτισμού, αλλά και την εγγύτητα του τάφου (2-3 χλμ) από τα έργα εξόρυξης μετάλλων στα ΒΑ της περιοχής.\nH σχετική ανακοίνωση άλλωστε, για το χώρο που στέγασε την τέφρα του μεγαλύτερου φιλοσόφου της αρχαιότητας έγινε κατά τη διάρκεια του Παγκόσμιου Συνεδρίου στη Θεσσαλονίκη την Πέμπτη, με αφορμή τη συμπλήρωση 2400 χρόνων από την γέννηση του Αριστοτέλη και ενώπιον 250 Αριστοτελιστών από περίπου 41 χώρες του κόσμου.\nΣυνολικά 26 χρόνια αφιέρωσε σε ανασκαφές και έρευνα ο αρχαιολόγος, προκειμένου να φέρει στο φως τεκμήρια, να τα συναρτήσει με τις αρχαίες πηγές και τελικά, να καταλήξει στο συμπέρασμα που από χτες κάνει το γύρο του κόσμου, προκαλώντας παγκόσμιο θαυμασμό. «Τον τάφο τον ανακάλυψα το 1996. Απλώς τότε δεν είχα προβεί σε ανακοίνωση». Αν και όπως ο ίδιος ισχυρίζεται, δεν ήταν λίγα τα έντυπα Μέσα Ενημέρωσης της εποχής που φιλοξένησαν εκτενή αφιερώματα στα ευρήματα που προκαλούσαν δέος. «Απλώς, την Πέμπτη έκανα την επίσημη ανακοίνωση. Ήθελα να τεκμηριώσω εντελώς το εύρημα. Να είμαι απόλυτα βέβαιος, γιατί ξέρετε τι γίνεται σε αυτές τις περιπτώσεις με τη σύγχυση που επικρατεί. Έψαχνα διακαώς. Συνταίριαξα ευρήματα με αρχαίες πηγές και κατέληξα στα πορίσματά μου. Επιπλέον, επειδή η UNESCO κήρυξε το 2016 ως Αριστοτέλειο έτος, δεν κρατήθηκα και προχώρησα στις επίσημες ανακοινώσεις. Τις οποίες, δεν σας κρύβω ότι και πάλι δεν θα έκανα, καθώς το επόμενο φθινόπωρο αναμένεται να εκδοθούν τρεις ογκωδέστατοι τόμοι για την επιστημονικά τεκμηριωμένη άποψή μου για τον τάφο. Δηλαδή, το Παγκόσμιο Συνέδριο Αριστοτελιστών ήταν απλά η πρόκληση».\nΑπό το 1990 έως το 2000 έσκαβε. Δέκα χρόνια στα Αρχαία Στάγειρα, μέχρι την ημέρα που κόπηκαν οι χρηματοδοτήσεις, σχεδόν βιαίως και εκτάκτως. «Οι λόγοι δεν ήταν οικονομικοί. Ήταν άλλοι. Κυρίως, γιατί τάχθηκα από την πρώτη στιγμή κατά της επένδυσης των μεταλλείων για εξόρυξη χρυσού, χαλκού και αργύρου στην Ολυμπιάδα Χαλκιδικής, σε απόσταση μάλιστα αναπνοής από τα Αρχαία Στάγειρα. Τότε επέμεναν και έκαναν αποκλειστικά λόγο για την επένδυση και όχι για τον αρχαιολογικό χώρο. Προσωπικά, απέτρεψα το έργο και η πολιτική ηγεσία με μίσησε. Οπότε και έκοψε τα χρήματα για τις ανασκαφές. Έτσι συμβαίνει πάντα».\nΚαι ενώ από την πλευρά του υπουργείο Πολιτισμού δεν έχει προβεί σε καμία επίσημη τοποθέτηση έως σήμερα για το σοβαρό ζήτημα, ο κ. Σισμανίδης επιμένει: «Δεν ασχολούμαι με το υπουργείο. Πλέον έχουμε ισχυρότατες ενδείξεις για τα μυστικά του τάφου, μετά από τον συνδυασμό των ανασκαφικών δεδομένων με τις αρχαίες πηγές. Προσωπικά δεν έχω καμία αμφιβολία. Στα σημαντικότερα ευρήματα κατατάσσονται το αψιδωτό οικοδόμημα και το ψηφιδωτό δάπεδο στο οποίο βρισκόταν ο βωμός».\nΚαι συνεχίζει, προς επιβεβαίωση των ισχυρών ενδείξεων: «Η θέση στην οποία κτίστηκε το πεταλωτό οικοδόμημα, μέσα στην πόλη και κοντά στην Αγορά (κατά παρέκκλιση των νενομισμένων), με πανοραμική θέα προς όλες τις κατευθύνσεις. Η εποχή της κατασκευής του στην αρχή-αρχή ακόμη της ελληνιστικής περιόδου. Το ασύμβατο για άλλες χρήσεις σχήμα του. Ο δημόσιος χαρακτήρας του και η μεγάλη βιασύνη που διακρίνεται στην κατασκευή του, με ποιοτικό, άλλα ετερόκλητο οικοδομικό υλικό σε δεύτερη χρήση και η ύπαρξη βωμού σε τετραγωνισμένο δάπεδο, οδηγούν στο συμπέρασμα ότι το σωζόμενο αψιδωτό κτίσμα ήταν ο τάφος-ηρώο του Αριστοτέλη».\nΤην ίδια στιγμή, το ταφικό οικοδόμημα που εντοπίστηκε ανάμεσα στη στοά του 5ου αιώνα και στον αρχαϊκό ναό του Διός Σωτήρος και της Αθηνάς Σώτειρας (6ος αιώνας π.Χ.), μεταξύ της αρχαϊκής και της κλασικής πόλης, στη χερσόνησο Λιοτόπι, αλλά και η αψιδωτή του κάτοψη (10 περίπου μέτρα), το σχήμα του και η ύπαρξη ορθογώνιου μαρμαροθετημένου δαπέδου με κενή επιφάνεια εξακολουθούσαν να προβληματίζουν τον αρχαιολόγο – ερευνητή, μέχρι που ανατρέχοντας σε ιστορικές πηγές, ήρθε αντιμέτωπος με την ιστορική αλήθεια.\n«Οι Βυζαντινοί προφανώς το κατέστρεψαν, αναταράσσοντας εντελώς τα αρχαιολογικά στρώματα. Αυτό όμως που κατάφερε να διασωθεί είναι ο ημικυκλικός τοίχος του ταφικού μνημείου, σε ύψος δύο περίπου μέτρων. Το οικοδόμημα έφερε στέγη με κεραμίδια από το βασιλικό κεραμοποιείο, επιβεβαιώνοντας το δημόσιο του χαρακτήρα του. Την ίδια στιγμή, υπερυψωμένος, πλατύς κτιστός δρόμος οδηγούσε σε είσοδο του μνημείου, που ήταν προσπελάσιμο για προσφορές και απονομή τιμών», καταλήγει ο ανασκαφέας, αρχαιολόγος και μελετητής.\nΠοιες όμως οι ιστορικές πηγές, τις οποίες αναμοχλεύει από το 1990 και αποτελούν το ισχυρό του όπλο για την επιστημονική τεκμηρίωσή του; «Ενδεικτικά αναφέρω την αραβική βιογραφία του Αριστοτέλη, του β΄μισού του 11 αι. μ. Χ. που αντιγράφει βιογραφία του Αριστοτέλη, από κάποιον Πτολεμαίο, που έζησε κατά το α΄ μισό του 4 αιώνα μ.Χ. και στην οποία αναφέρεται: ‘Όταν ο Αριστοτέλης πέθανε (στη Χαλκίδα, τον Οκτώβριο του 322 π.Χ.), οι Σταγειρίτες έστειλαν και έφεραν την τέφρα του στην πατρίδα τους, την τοποθέτησαν μέσα σε χάλκινη υδρία και κατόπιν απέθεσαν την υδρία αυτή σε μια τοποθεσία, που την ονόμασαν Αριστοτέλειον’. Κάθε φορά που είχαν σημαντικές υποθέσεις και ήθελαν να λύσουν δύσκολα προβλήματα, συγκαλούσαν σ΄ αυτόν τον τόπο την συνέλευσή τους. Οι πληροφορίες αυτές επαναλαμβάνονται στο χειρόγραφο αριθμ. 257 της Μαρκιανής Βιβλιοθήκης της Βενετίας (κώδικας Ματσίανης στ. 257), που χρονολογείται γύρω στο 1300 μ.Χ.».\nΟ ίδιος συνταξιοδοτήθηκε το 2012 από την 16η Εφορεία Προϊστορικών και Κλασσικών Αρχαιοτήτων Θεσσαλονίκης, η οποία διέθετε τέσσερις νομούς υπό την σκέπη της. Σήμερα πρόκειται για την μετονομασμένη πλέον Εφορεία Αρχαιοτήτων Χαλκιδικής και Αγίου Όρους. Από το 2003 έως το 2012 που ο ίδιος αποχώρησε από την ενεργό αρχαιολογική δράση ωστόσο, συμμετείχε παράλληλα και στις ανασκαφές στα Αρχαία Καλίνδοια, την πόλη του αρχαίου Βασιλείου της Μακεδονίας, λίγα μόλις χιλιόμετρα μακριά από το Ζαγκλιβέρι. «Ανακάλυψα συνταρακτικά ευρήματα. Νομίσματα, στήλες, γλυπτά, ειδώλια, κοσμήματα, ψηφίσματα και πολλές επιγραφές. Η ανασκαφή πραγματοποιήθηκε σε αρχαίο οικοδομικό συγκρότημα, το ‘Σεβαστείον’ που βρίσκεται λογικά, στην αγορά των Καλινδοίων. Μέρος μάλιστα των ευρημάτων παρουσιάσθηκε σε έκθεση στο Αρχαιολογικό Μουσείο Θεσσαλονίκης το 2008».\nΌσο για τα έργα εξόρυξης χρυσού και την εγγύτητα του τάφου, ο ίδιος σχολιάζει: «Τους αφήνω να λένε. Αυτοί λένε ότι η ανακοίνωση συμπίπτει συγκυριακά με τη συνέχιση των έργων και εγώ τα δικά μου. Αυτοί κάνουν τη δουλειά τους και εγώ ασκώ την επιστήμη μου. Δική μου θέση ήταν ανέκαθεν ότι πρέπει να απομακρυνθεί (η εξόρυξη) από όλη την Ελλάδα και όχι μόνο από την Χαλκιδική ή εν γένει τη βόρεια Ελλάδα».\nΤι πρέπει να ξέρουμε για τον τάφο στα Αρχαία Στάγειρα\nΣύμφωνα με τον κ. Σισμανίδη και όσα περήφανα περιέγραψε τόσο στο NEWS 247, όσο και κατά την συνέντευξη Τύπου της Πέμπτης, στην πλαγιά του βορειότερου άκρου των Σταγείρων, κοντά στη Στοά της Αρχαίας Αγοράς αποκαλύφθηκε ήδη από το 1996, πολύπλοκο σύμπλεγμα διαφορετικών μεταξύ τους κτισμάτων που χρονολογούνται από την αρχαϊκή μέχρι και τη βυζαντινή περίοδο, έως και τα νεώτερα χρόνια.\nΔυόμιση μέτρα δυτικά της πύλης του αρχαϊκού τείχους, η αρχαιολογική σκαπάνη ήρθε αντιμέτωπη με έναν μεγάλο τετράγωνο πύργο των βυζαντινών χρόνων, τον οποίο περιβάλλει ένα εντυπωσιακό αψιδωτό οικοδόμημα, που αρχικά δίνει την εντύπωση πυργοειδούς κατασκευής της αρχαϊκής οχύρωσης. Ωστόσο, όπως σχολιάζει ο ίδιος ο αρχαιολόγος, «η προσεκτικότερη παρατήρηση πείθει ότι χρονολογείται στους πρώιμους ελληνιστικούς χρόνους».\nΟι τοίχοι του κτίσματος αυτού σώζονται σε μέγιστο ύψος 1.80 μέτρα και έχουν το μικρό σχετικά πάχος των 1.10 μέτρων, το οποίο είναι βεβαίως απαγορευτικό, για να ερμηνευτεί ως πύργος της αρχαϊκής οχύρωσης, ενώ σημαντικό χαρακτηριστικό του είναι ότι χτίστηκε με πολύ καλό οικοδομικό υλικό, το οποίο είναι προφανές ότι βρίσκεται σε δεύτερη χρήση και προέρχεται από παλαιότερα δημόσια κτίσματα. Έτσι, ενώ οι τοίχοι του είναι χτισμένοι, κατά το μεγαλύτερο μέρος τους, ακανόνιστα, την ίδια στιγμή, χρησιμοποιούν σε μεγάλο βαθμό εξαιρετικής ποιότητας και επεξεργασίας γωνιόλιθους μαρμάρου, ασβεστολίθους και γρανίτη, ενώ παράλληλα διαπιστώνεται και ιδιαίτερη σπουδή στην κατασκευή τους, αφού η ποιότητα δεν είναι όμοια ούτε ως προς το υλικό που χρησιμοποιήθηκε κατά τόπους, ούτε ως προς τον τρόπο δόμησης. Σειρά δομικών χαρακτηριστικών του κτιρίου και άλλες ανασκαφικές ενδείξεις «οδηγούν στο συμπέρασμα, ότι η ανέγερση του οικοδομήματος έγινε, για κάποιον λόγο, σχεδόν εσπευσμένα».\nΣημειώνεται ότι για 26 χρόνια τουλάχιστον ο κ. Σισμανίδης ενέσκηψε στα προβλήματα χρονολόγησης των ευρημάτων και των αντίστοιχων ερμηνειών τους, καθώς δεν ήταν αρκετό το γεγονός ότι το κτίριο αναγόταν στα πρώιμα ελληνιστικά χρόνια, στην περίοδο δηλαδή αμέσως μετά το θάνατο του Μεγάλου Αλεξάνδρου.\nΤα κινητά ευρήματα πολυπληθούς και καλής ποιότητας, η οποία αντιπροσωπεύεται από όστρακα διαφόρων αγγείων, κυρίως σκύφων, πινακίων, κυλίκων και κανθάρων, αλλά και πάνω από πενήντα νομίσματα αρκετά του Αλέξανδρου Γ΄ και άλλα των Επιγόνων, όπως του Αντιγόνου Γονατά, Δημητρίου Πολιορκητή και άλλων, αλλά και κεραμική παραγωγής του βασιλικού κεραμοποιείου, επέτειναν από την μία τις χαρές και από την άλλη τις αμφιβολίες.\nΤα ευρήματα βέβαια μέχρι σήμερα, δεν απαντούσαν στο ερώτημα «Τι ήταν αυτό το πεταλόσχημο οικοδόμημα; Γιατί κατασκευάστηκε; Και γιατί στο κέντρο αυτού του περίεργου κτιρίου υπήρχε - όπως αποδείχθηκε - βωμός;».\nΌλα αυτά όμως μέχρι την 26 Μαΐου του 2016, που η παγκόσμια κοινότητα έστρεψε αρκετούς μήνες μετά την ανακάλυψη του τύμβου Καστά, το ενδιαφέρον της και πάλι στην Ελλάδα. Στις σπουδαίες ανακοινώσεις που κάνουν από την Πέμπτη το γύρο του κόσμου και εκτός από καχυποψία και αντίθετες φωνές, προκαλούν αναμφίβολα δέος, θαυμασμό και τροφή για κριτική σκέψη.


Χ-Τokio | Syn-Epi\nPosted at h in 2012-2013, Παραστάσεις by synepiAdmin\nΗ Εταιρεία Θεάτρου Συν-Επί (+,Χ) παρουσιάζει από 3 Δεκεμβρίου 2012 την παράσταση Χ-Τokio σε συνεργασία με τη θεατρική ομάδα blindspot. Μετά από την επιτυχημένη παράσταση «Parklife», που έτυχε θετικών κριτικών από τον τύπο και το θεατρικό κοινό, η ομάδα blindspot επιστρέφει με τη νέα της παράσταση «Χ-Τokio», η οποία πραγματοποιείται σε συνεργασία με την Εταιρεία Θεάτρου Συν-Επί (+,Χ).\nΣε ατμόσφαιρα ενός τυπικού ανακριτικού χώρου οι δύο ηθοποιοί βρίσκονται αποκλεισμένοι μέσα σε ένα δωμάτιο χωρίς να μπορούν να δουν ή να ακούσουν τίποτα έξω από αυτό. Ο τρίτος ηθοποιός και οι θεατές-ως αυτόπτες μάρτυρες- τους βλέπουν, αλλά τους ακούνε μόνο μέσα από τα μικρόφωνα που έχουν «παγιδεύσει» το μικρό δωμάτιο.\nΚαι οι τρεις ήρωες φαίνεται να δρουν κάτω από τη σκιά μιας μάλλον υπηρεσίας καταστολής, η οποία δείχνει να ελέγχει τη ζωή και τη συμπεριφορά τους με ποικίλους τρόπους. Μέσα σε αυτό το θολό περιβάλλον, μία ακαθόριστη χρονική στιγμή, ξεκινάει αυτή η μυστηριώδης ανάκριση μπροστά στα μάτια των θεατών. Ανήμποροι οι τρεις ήρωες να υπερασπιστούν την αλήθεια τους, κρατούν τα μυστικά και τις αποστάσεις τους, φοβούμενοι για το τι μπορεί να τους συμβεί. Η υπηρεσία όμως ζητάει πλέον να απολογηθούν για τις συναισθηματικές και προσωπικές τους πράξεις προκειμένου να είναι αξιόπιστοι. Η δικαιοδοσία αυτή της υπηρεσίας καθώς και η πραγματική της ιδιότητα θα αποκαλυφθεί μόνο στο τέλος παρεισφρύοντας συνεχώς και περισσότερο στα προσωπικά δεδομένα των ηρώων.\nΣύλληψη & σχεδιασμός προωθητικού υλικού: Καλλίνα Κυρατσούλη


ΑΝΟΡΘΩΣΗ:«Συγχαρητήρια σε όσους έκαναν χρήση του τιμοκαταλόγου»! – Athlitiki\nΑΝΟΡΘΩΣΗ:«Συγχαρητήρια σε όσους έκαναν χρήση του τιμοκαταλόγου»!\nΑνακοίνωση εξέδωσε η Ανόρθωση αναφορικά με τη διακοπή του πρωταθλήματος.\nΗ ανακοίνωση: Η φετινή ποδοσφαιρική χρονιά, έλαβε και επίσημα βίαιο τέλος την περασμένη Παρασκευή, με την απόφαση του Διοικητικού Συμβουλίου της ΚΟΠ υπό την καθοδήγηση της συντριπτικής πλειοψηφίας των Σωματείων, όχι μόνο να τερματιστεί άδοξα η φετινή ποδοσφαιρική χρονιά, αλλά να ναρκοθετηθεί και η επόμενη.\nΗ Ανόρθωσις Αμμοχώστου, πριν καν εμφανιστεί η πανδημία στην Ευρώπη, είχε θέσει ως πρώτιστη προτεραιότητα της την Ασφάλεια και Υγεία των ποδοσφαιριστών, προπονητών, μελών του προσωπικού καθώς και των φιλάθλων, λαμβάνοντας όλα τα απαραίτητα μέτρα προστασίας, ακολουθώντας τις εντολές και προτροπές των ειδικών. Καταρτίσαμε σχετικά πρωτόκολλα τόσο για τις προπονήσεις όσο και για τους αγώνες, τα οποία έγκαιρα κοινοποιήσαμε στο περιβάλλον των εργαζομένων μας αλλά και στην ίδια την Ομοσπονδία.\nΕν συνεχεία, με την εμφάνιση του νέου Κορωνοϊού στην Κύπρο, θέσαμε ως στόχο την ολοκλήρωση των διοργανώσεων μέσα στους αγωνιστικούς χώρους, νοουμένου ότι θα το επιτρέπουν οι Αρχές του Κράτους, οι συνθήκες στον τομέα της Υγείας και φυσικά η Ευρωπαϊκή Ομοσπονδία Ποδοσφαίρου. Σε αυτή τη θέση, με την οποία αρχικά όλα τα Σωματεία δήλωναν ότι συμφωνούν, εμείς, μείναμε σταθεροί και αμετακίνητοι μέχρι τέλους.\nΌπως είναι σήμερα αντιληπτό, το Κράτος έστησε την μπάλα στη σέντρα στις 9 Ιουνίου 2020, επέτρεψε τις ομαδικές προπονήσεις από τις 18 Μαΐου ενώ η ατομική άθληση των ποδοσφαιριστών σε ομάδες των πέντε ατόμων είχε ήδη αρχίσει από τις 8 του ίδιου μήνα και διευρύνθηκε σε αριθμό ατόμων στις 15 Μαΐου. Η Επιδημιολογική Ομάδα και οι Ιατρικές Υπηρεσίες έχουν σχεδιάσει πρωτόκολλα και έχουν βρει μηχανισμούς για την αντιμετώπιση θετικών κρουσμάτων σε σχολεία και άλλες υπηρεσίες, ώστε να επανέλθουμε στην ομαλότητα. Περιέργως βέβαια, ουδέποτε έγινε ουσιαστική συζήτηση γύρω από το Πρωτόκολλο που η ΚΟΠ κατέθεσε στην Κυβέρνηση ενώ ακόμα πιο αξιοπερίεργος είναι ο χειρισμός που αποφασίστηκε για τα κρούσματα στο ποδόσφαιρο, σε σχέση με τα κρούσματα για παράδειγμα στα σχολεία. Κάτι, το οποίο έδωσε την ευκαιρία που αναζητούσαν όσοι ήταν εξ αρχής αρνητικά προδιατεθειμένοι για τη συνέχιση του Πρωταθλήματος, να εξυπηρετήσουν τα πλάνα τους με διαδικασία… εξπρές.\nΤην ίδια στιγμή, η UEFA, όχι απλά επιτρέπει, αλλά ενθαρρύνει την επιστροφή στην ποδοσφαιρική κανονικότητα. Κάτι στο οποίο έχουν προχωρήσει Ομοσπονδίες από προηγμένα πρωταθλήματα, εκεί που οι πληγές που έχει επιφέρει ο Κορωνοϊός είναι κατά πολύ μεγαλύτερες. Από το ίδιο και περισσότερο αυξημένη είναι η ειλικρινής θέληση των Ομοσπονδιών αυτών, για εξυπηρέτηση του αθλήματος και όχι σκοπιμοτήτων.\nΔόξα τω Θεώ, οι συμπολίτες μας συμπεριφέρθηκαν με χαρακτηριστική υπευθυνότητα όλη αυτή την περίοδο, οι γιατροί, νοσηλευτές και επαγγελματίες υγείας υπερέβαλαν εαυτούς και οι συνθήκες στην Κύπρο επιτρέπουν την σταδιακή επιστροφή στις προ-πανδημίας δραστηριότητές μας. Όχι βέβαια σε όλες, αφού το Ποδόσφαιρο, ο βασιλιάς των σπορ, έχει αποκλειστεί, από τους ίδιους τους ανθρώπους που είναι – υποτίθεται – οι θεματοφύλακές του.\nΚάποιος, εύλογα, θα μπορούσε να αντιπαραβάλει ότι εάν η Ανόρθωσις είχε και αυτή τα συμφέροντά της ευθυγραμμισμένα με τη διακοπή του πρωταθλήματος, ίσως να έπραττε ανάλογα. Η πραγματικότητα όμως, τους διαψεύδει. Θα μπορούσε και η Ανόρθωσις να συμμετάσχει στα παρασκηνιακά πάρε-δώσε, θα μπορούσε να κάνει εκπτώσεις από τις αξίες της, θα μπορούσε να παραβιάσει κάποιες από τις αρχές της. Και θα μπορούσε, κάνοντας αυτό, να «κερδίσει» διαφορετική αντιμετώπιση στη δίκαιη διεκδίκησή της για αγώνα μπαράζ καθορισμού της εξόδου στο Champions League, σε περίπτωση διακοπής του πρωταθλήματος. Δεν θα ήταν όμως πια η Ανόρθωσις!\nΟ κόσμος της Ανόρθωσης, μπορεί αν μη τι άλλο να αισθάνεται για μια ακόμα φορά υπερήφανος. Γιατί η Ιστορία μιας ομάδας, δεν είναι αυτή που γράφουν μόνο τα βιβλία για να την εξιστορούμε στις επετείους. Είναι ζωντανή! Αποτελείται από την καθημερινή μας δράση. Είναι οι ηθικές αρχές που καθορίζουν το πλαίσιο κάθε μας απόφασης και οι ιδρυτικές αξίες που ρυθμίζουν τον τρόπο λειτουργίας μας. Κι εμείς, ταπεινά, θεωρούμε ότι ανταποκριθήκαμε στις προκλήσεις και διατηρήσαμε άθικτη την αξιοπρέπεια του κόσμου μας.\nΠλέον, έχουμε το θάρρος να κοιτάξουμε τους Ανορθωσιάτες στα μάτια και να τους καλέσουμε να σταθούν πλάι μας, συμπαραστάτες στην προσπάθεια που μπορεί φέτος να έμεινε ημιτελής, αλλά πλέον έχουμε δείγματα γραφής και γερούς θεμελιούς για το μέλλον. Ούτε οι κλειστές πόρτες, ούτε οι μηχανορραφίες, ούτε οι ανταλλαγές θα μας σταματήσουν, εάν έχουμε την ενεργό συμπαράσταση του υπέροχου Ανορθωσιάτικου κόσμου.\nΕν κατακλείδι, θα ήταν παράλειψη να μη δώσουμε συγχαρητήρια σε όλους τους συντελεστές αυτού που ονομάζουμε Κυπριακό Ποδόσφαιρο. «Συγχαρητήρια» σε όσους έκαναν χρήση του τιμοκαταλόγου λίγο μετά που τον κατάγγειλαν (;), προκειμένου να εξασφαλίσουν αυτό που επιζητούσαν. «Μπράβο» σε όσους μπήκαν στη λογική του «αφού δεν μπορώ εγώ, ας μην κερδίσει κανείς». «Εύγε» σε όσους τη μια μέρα φορώντας ένα καπέλο ψήφισαν τον ακρωτηριασμό του ποδοσφαίρου ενώ την επομένη με άλλο καπελάκι διαλαλούσαν ότι η Κύπρος είναι ασφαλής να υποδεχτεί τουρίστες. Παραδινόμαστε όλοι στην κρίση του κόσμου, ανεξαρτήτως σωματειακής τοποθέτησης.\nΗ Ανόρθωσις, έχει ήδη στρέψει το βλέμμα στον προγραμματισμό της επόμενης ποδοσφαιρικής περιόδου με στόχο να είναι ακόμα πιο δυνατή, ακόμα πιο ισχυρή, το ίδιο όμως ηθική. Την ίδια στιγμή, με σοβαρότητα και μεθοδικότητα, οι νομικοί μας σύμβουλοι έχουν αρχίσει όλες τις απαραίτητες διαδικασίες, προκειμένου να διεκδικήσουμε αυτά που με μη-αγωνιστικό τρόπο μας έχουν στερηθεί από την φετινή περίοδο.


Ο φεμινισμόςαπελευθερώνει και τους άνδρες - Ειδήσεις - νέα - Το Βήμα Online\nΟ φεμινισμόςαπελευθερώνει και τους άνδρες\nΗ αμερικανίδα συγγραφέας μιλάει στο «Βήμα» για το δεύτερο βιβλίο της, την «Κίρκη», και εξηγεί πώς μετατρέπει την αρχαία μυθολογία σε συναρπαστικά σύγχρονα μυθιστορήματα\nΗΑμερικανίδα Μάντλιν Μίλερ εμφανίστηκε στη λογοτεχνία με το μυθιστόρημα Το τραγούδι του Αχιλλέα (2011), με το οποίο απέσπασε το Βραβείο Orange 2012. Με το δεύτερο βιβλίο της, την Κίρκη, που κυκλοφόρησε το 2018, είδε την επιτυχία της να επεκτείνεται και το όνομά της να ταυτίζεται πλέον με την ευέλικτη μεταφορά αρχαίων μύθων στην εποχή μας. Η 41χρονη πεζογράφος, με έγκριτες σπουδές κλασικής φιλολογίας, συνομίλησε με «Το Βήμα» λίγο προτού έλθει στην Αθήνα.\nΟταν ολοκλήρωσε το πρώτο της έργο, η ίδια ήξερε καλά ότι θα ακολουθούσε η Κίρκη ως βασική της ηρωίδα. «Διάβασα την Οδύσσεια όταν ήμουν 13 ετών. Εκτοτε εκείνη η γυναίκα δεν έφυγε από το μυαλό μου. Πέρασα μάλιστα πέντε χρόνια προσπαθώντας να βρω την κατάλληλη ισορροπία στη φωνή της, μια φωνή ζωηρή και στιβαρή, κάπως αρχαϊκή και ασυνήθιστη συνάμα, ώστε να αντανακλά την προσωπικότητά της. Με ενδιαφέρει οι χαρακτήρες που δημιουργώ να είναι τρισδιάστατα πλάσματα, σκάβω μέσα τους βαθιά». Και τα δύο μυθιστορήματά της τα έχει εμπνευστεί από τα ομηρικά έπη. Το ενδιαφέρον όμως είναι ότι επιλέγει να μετατρέψει σε πρωταγωνιστές (και αφηγητές της) μάλλον ελάσσονες χαρακτήρες. «Και οι δύο χαρακτήρες, και ο Πάτροκλος στην Ιλιάδα και η Κίρκη στην Οδύσσεια, φάνταζαν στα μάτια μου συναρπαστικοί και μυστηριώδεις. Παίζουν πράγματι μικρούς ρόλους και δεν μαθαίνουμε πολλά γι’ αυτούς από τα αντίστοιχα έπη. Εγραψα λοιπόν τα βιβλία προκειμένου να διερευνήσω, συγκεκριμένα, το μυστήριο που τους περιβάλλει, αλλά και για να δώσω την ευκαιρία, εν γένει, να ακουστούν χαρακτήρες που είτε παρέμειναν σιωπηλοί είτε παραγκωνισμένοι στο πλαίσιο της λογοτεχνικής ιστορίας. Μια γυναίκα στην περίπτωση της Κίρκης κι ένας άνδρας ερωτευμένος με έναν άλλον άνδρα στην περίπτωση του Πατρόκλου. Το θεωρώ κρίσιμο να αποδίδουμε περισσότερες προοπτικές σε ήρωες που ήδη γνωρίζουμε. Σε τελική ανάλυση, στην ίδια τη ζωή μας, καμία ιστορία δεν έχει μόνο μία όψη. Κάτι που λατρεύω στον Ομηρο είναι ότι ο κόσμος της ποίησής του είναι τόσο ευρύς και ζωντανός, ώστε απ’ όλους τους ελάσσονες χαρακτήρες του θα μπορούσαν να προκύψουν υπέροχες μυθοπλασίες».\nΜια θεά που μιλάει σαν θνητή\nΗ Κίρκη ωστόσο δεν είναι η μοναδική γυναίκα της αρχαίας γραμματείας που βρίσκεται στο περιθώριο. Πρέπει να υπάρχει κάτι που την κάνει ξεχωριστή για τη Μάντλιν Μίλερ. «Προφανώς και υπάρχουν πολλές φοβερές περιπτώσεις τέτοιων γυναικών, με απίστευτα πλούσιες ζωές. Ομως, πώς να σας το πω, η Κίρκη με άρπαξε και δεν μπορούσα να της ξεφύγω! Γεννιέται ως μια, εν πολλοίς, αδύναμη νύμφη που καταφέρνει ωστόσο να επινοήσει την ίδια τη δύναμή της – τη μαγεία. Είναι φύση καλλιτεχνική, δημιουργός, μια γυναίκα που μετασχηματίζει τα πράγματα. Θέλησα να αγγίξω τις ποικίλες όψεις της ζωής της, να διαπιστώσω μέσα από πόσες διαφορετικές ιστορίες ζει η ίδια. Είναι θεία του Μινώταυρου και της Μήδειας, ξαδέλφη του Προμηθέα… Ε, είναι κι ο Οδυσσέας, δεν τον ξεχνάμε… Πάντως με προσέλκυσε τόσο η Κίρκη επειδή ο Ομηρος υπονοεί ότι πρόκειται για μια γυναίκα εγκλωβισμένη ανάμεσα σε δύο κόσμους, μια φοβισμένη θεά που μιλάει σαν θνητή. Αυτό δε που εξήψε ακόμα περισσότερο την περιέργειά μου είναι, ακριβώς, η θνητή πλευρά του εαυτού της. Πώς είναι, αλήθεια, να είσαι θεά, αλλά να μην μπορείς να προσαρμοστείς στον κόσμο των θεών; Και, ασφαλώς, υπάρχει και το πολύπλοκο αίνιγμα στον Ομηρο: γιατί η Κίρκη μεταμόρφωσε, εν τέλει, τους άντρες σε γουρούνια;» διερωτήθηκε η συγγραφέας, υπονοώντας με τη σειρά της ότι οι αναγνώστες καλούνται να δώσουν τις δικές τους απαντήσεις. «Επιπλέον», συνέχισε η Μάντλιν Μίλερ, «θαύμασα την ενσυναίσθηση που τη διακρίνει, αυτό δηλαδή που την τραβάει προς τον κόσμο των θνητών. Στ’ αλήθεια, μου αρέσει τόσο πολύ να συνθέτω όλες αυτές τις ετερόκλητες ή αντιφατικές εκδοχές που την αφορούν, αυτές τις αφηγήσεις, με ορίζοντα μια συνεκτική ζωή, μια ενιαία ψυχοσύνθεση».\nΗ γραφή της μοιάζει με σταυροδρόμι μεταξύ επιστήμης και τέχνης. «H συγκεκριμένη ιδέα, αυτό το σταυροδρόμι, με ενθουσιάζει. Διότι από αυτό το σημείο μπορώ να γράφω μυθιστορήματα τα οποία όχι μόνο μιλάνε στους σημερινούς αναγνώστες αλλά λειτουργούν και ως αντηχήσεις, προς τα πίσω, στον Ομηρο. Θα σας έλεγα ότι είμαι ερωτευμένη με τούτη τη διαλεκτική παρελθόντος και παρόντος. Ξέρετε, για μένα το να γράφω για τον αρχαίο κόσμο σημαίνει, επακριβώς, να γράφω για τον σύγχρονο. Ο πολιτισμός και η τεχνολογία έχουν αλλάξει, η ανθρώπινη φύση όμως όχι. Κι ένας θεμελιώδης λόγος που αυτά τα αρχαία κείμενα είναι τόσο ανθεκτικά στον χρόνο είναι γιατί απεικονίζουν θαυμάσια διαχρονικές ανθρώπινες εμπειρίες, από τον πόλεμο μέχρι τον έρωτα».\nΠώς άραγε σχολιάζει η ίδια τη διακριτή τάση που παρατηρείται τα τελευταία χρόνια, κυρίως στον αγγλοσαξονικό κόσμο, να εκδίδονται «φεμινιστικά» μυθιστορήματα που αναδιατάσσουν ή ανατρέπουν τις αρχαίες πηγές; «Η εξέλιξη αυτή είναι εξόχως θετική. Πιστεύω πως προέρχεται από το γεγονός ότι πολλές από εμάς μεγάλωσαν αγαπώντας αυτούς τους μύθους, νιώθοντας όμως παράλληλα απογοητευμένες από όσα δεν βλέπαμε εκεί: γυναικείους χαρακτήρες με εσώτερες ζωές, την οποιαδήποτε αναγνώριση της αχαλίνωτης σεξουαλικής εκμετάλλευσης η οποία είναι παρούσα σε αυτές τις αφηγήσεις, την οπτική γωνία των σκλάβων, κ.τ.λ. Επομένως, η τάση αυτή μού φαίνεται σαν ένας τρόπος δημιουργικής αντίδρασης και «απάντησης» στα κείμενα αυτά. Προσωπικά αυτοπροσδιορίζομαι ως φεμινίστρια και πιστεύω ότι η Κίρκη είναι ένα κατεξοχήν φεμινιστικό έργο».\nΤι σημαίνει αυτό; «Να αντιμετωπίζονται οι γυναίκες ως ανθρώπινα όντα, σε όλη τους την εμβέλεια, όπως συνέβη ή συμβαίνει με τους άνδρες. Σημαίνει επίσης, οι ιστορίες των γυναικών να τίθενται στο επίκεντρο καθαυτές, όχι απλώς να ετεροπροσδιορίζονται σε σχέση με εκείνες των ανδρών. Κάτι που με διασκέδασε πολύ γράφοντας το βιβλίο είναι η περίοδος που απλώς η Κίρκη μεγαλώνει στο νησί και εξασκεί τα μαγικά της. Η πλοκή, εν προκειμένω, εναρμονίζεται με την εξέλιξη της μύχιας ζωής της. Αυτό, ξέρετε, είναι πιο συνηθισμένο στα μυθιστορήματα όπου πρωταγωνιστούν άνδρες. Πιστεύω, επιπροσθέτως, ότι ο φεμινισμός βοηθά τους πάντες, άνδρες και γυναίκες. Στο βιβλίο υπάρχουν και ορισμένοι ανδρικοί χαρακτήρες που περιορίζονται από τις προσδοκίες της κοινωνίας του καιρού τους. Ο Τηλέμαχός μου, λ.χ., δεν επιθυμεί να ακολουθήσει το επικό και ηρωικό μονοπάτι του πατέρα του, αλλά ο περίγυρος τον πιέζει προς την αντίθετη κατεύθυνση. Ο φεμινισμός απελευθερώνει όποιον θέλει να εκφράζει τον εαυτό του ελεύθερα».\nΗ «Κίρκη» στην Αθήνα\n«Οταν γεννήθηκα, το όνομα γι’ αυτό που ήμουν δεν υπήρχε». Ετσι αρχίζει το μυθιστόρημα «Κίρκη» της Μάντλιν Μίλερ, το οποίο πρόκειται να γίνει τηλεοπτική σειρά οκτώ επεισοδίων στη νέα διαδικτυακή πλατφόρμα HBO Max. Η αμερικανίδα συγγραφέας παρουσιάζει το βιβλίο της την Τρίτη 1 Οκτωβρίου στις 19.00, στο Public Συντάγματος. Μαζί της η δημοσιογράφος Αναστασία Καμβύση.


Πλατείες σε κίνδυνο 8/5 - Press Carne de Voyage\nΠλατείες σε κίνδυνο 8/5\nΣτ’ αυτιά μου οι Einstürzende Neubauten με το “Kollaps”, στα μάτια μου ο Blixa με μάσκα χειρουργείου.\nΟι πλατείες διατρέχουν μεγάλο κίνδυνο. Οι πλατείες που ξέρουμε, σε λίγο καιρό δεν θα υπάρχουν. Κανένας χώρος ελευθερης συνάθροισης, κανένας χώρος ελεύθερος για αναψυχή.\nΌλα στο βωμό του χρήματος, στην καλύτερη περίπτωση. Δες την περίπτωση της Αγίας Παρασκευής, η πάνω και η κάτω πλατεία.\nΗ κάτω πλατεία παραδομένη χρόνια τώρα στα τραπεζοκαθίσματα και στις ορέξεις των επιχειρηματιών εστίασης. Η πάνω πλατεία άλλα τόσα χρόνια αντιστέκεται. Ακούς εκεί να παίρνεις τη μπύρα ή το αναψυκτικό ή το παγωτό, ρε αδερφέ από το περίπτερο και να αράζεις στην πλατεία με τα φιλαράκια σου για να τα πεις.\nΑφού υπάρχουν οι επιχειρήσεις για να τα ακουμπάς, αφού θα είσαι στο σπίτι κλεισμένος τις υπόλοιπες ώρες ή στην δουλειά αν έχεις, θα βοηθάει και η αποχαύνωση της τηλεόρασης.\n΄Ετσι κι αλλιως ποιος νοιάζεται τώρα για τον άλλον, το τομάρι του να σώσει…\nΚαι συνεχίζω. Δεν είναι μόνο οι πλατείες, αυτά που ήξερες θα πρέπει να τα ξεχάσεις. Τι, έχεις γιορτή; Τι στο σπίτι σου; Πόσα άτομα; 15; Μέσα, συλλαμβάνεσαι, θα γιορτάζεις στο “μπουντρούμι”. Του Αγίου Σπυρίδωνα μεγάλη η χάρη του, θα σου σκάει κάτω από το σπίτι λευκή καρουμπαλήθρα, θα έχει πίσω και το βανάκι το μουράτο, το τσίλικο και περάστε στα ενδότερα για τα περαιτέρω.\nΚαι μέσα σε όλα αυτά, έρχεται στο νου μου το 2011, το κίνημα των πλατειών, που εκεί πολλά “νέα” δημιουργήθηκαν, όπως ο δρόμος εξουσίας μια κάποιας άλλης, νέας ευρωπαικής αριστεράς ή τουλάχιστον σε κάποιες χώρες. Περιφεριακά λοιπόν, κινητοποιήσεις του 2011 τι κατέδειξαν, ποιοι συσπείρωσαν τον κόσμο στις πλατείες, ποιοι κρατούσαν το ενδιαφέρον του; Ποιοι αντιστάθηκαν, με ποιους τρόπους, σε ποιους τόπους; Σε όλα αυτά, ερχεται και κολλάει η απάντηση: “Εδω πληρωνονται ολα”. Παλιά χριστιαννική άποψη.\nΣκεφτόμουν, λέει, πως βάδιζα σε μια τεράστια ευθεία που δεξιά, αριστερά δεν είχε κανένα σημείο να προστατευθείς αν…\n…Και ως δια μαγείας, άρχισε να βρεχει καταρρακτωδώς, με το τουλούμι που λένε. Προχωράς πιο γρήγορα τότε, τρέχεις σχεδόν.\nΥ.Γ. Ακόμη μία χριστιανική ρήση; “Αμαρτίες γονέων, παιδεύουσι τέκνα”. Τυχαίο; Δεν νομιζω.\n*Η μέρα μπήκε ακούγοντας:\nΠροηγούμενο άρθροΕλ Βενιζέλος: Επιστροφή στην …κανονικότητα, χωρίς αποστάσεις\nΕπόμενο άρθροPodcast: Υποστηρίζουμε την τέχνη Ε06


Maharaja • ταβερνοχώρος\nΔιεύθυνση Μοναστηρίου 37, Θεσσαλονίκη\nΤηλ. επικοινωνίας 2314018269\nΙνδία, Ίντια, Μαχαρατζά, Μαχαραγιάς, #ινδικό, #πακιστανικό\nΙδιοκτησία Pal Rajinder\nΑυτοχαρακτηρίζεται "Restaurant & Coffee Bar".\nΣτην αρχή λεγόταν "India" με υπότιτλο "Maharaja", και το 2019 μετονομάστηκε σε σκέτο "Maharaja".\nΜε φορά ρολογιού σπανάκι-κοτόπουλο, σαλάτα, ραΐτα, πίτες\nΕξωτερικά (Δεκέμβριος 2020)\nΦάβα Κάρυ ή Daal (πολύ καλό, πολύ νόστιμο και "συμπαγές", χορταστικό)\n"Σαλάτα" (απαράδεκτη για έλληνες)\nΡαΐτα & "Σαλάτα" (απαράδεκτη για έλληνες)\nΑπλό ρύζι ατμού\nΝάαν (ζεστό και μάλλον φρέσκο)\nΤσανά νταλ (καλό, και δεν καίει και τόσο)\nΚιμά καράι (πήρε περίπου 15-20', αλλά αξίζει, και καίει!!)\nLocalization, και ναι, είναι σωστή η φωτό..\ndokimastis 30/09/2021 15:55\nΞαναπέρασμα για έλεγχο και το μαγαζί δουλεύει *με* φαγητό όλα καλά. Ο Raj ήταν εκεί και μάλιστα μαγείρευε, και η βιτρίνα γεμάτη.\nΑπό τα διάφορα φαγητά διάλεξα Σπανάκι με κοτόπουλο. Μου το ετοίμασε με σαλατίτσα κανονικά, ραΐτα και 2 πίτες. Το πρόβλημα είναι ότι, όπως και παλιότερα σε τέτοια μαγαζιά, το κοτόπουλο είναι μπαλταδιασμένα κοκκαλάκια με λίγο ψαχνό. Κατά τα άλλα οκ, επιστροφή στα γνωστά, πολλά μπαχαρικά και ανατολίτικη γεύση. 5ε με απόδειξη κανονικά.\ndokimastis 04/06/2020 15:52\nΤο είδα ανοιχτό κάνα-δυο φορές τώρα μετά τον κορωνοϊό. Τώρα μένει να μάθουμε αν θα έχει και φαγητό, όπως και πριν.\ndokimastis 22/02/2020 12:49\nΝαι, εδώ και κανένα μήνα. Rip.\nΟυαλός 22/02/2020 02:14\nΕπειδή κάπου το "έχασα" με το τελευταίο σχόλιο: σημαίνει ότι έκλεισε;\ndokimastis 20/02/2020 14:30\nΠερίμενα λίγον καιρό μήπως είναι προσωρινό, αλλά μάλλον όχι: ο πρώτος αδύναμος κρίκος στο δύσκολο ταμπλό που φτιάξανε στην Μοναστηρίου..\ndokimastis 29/05/2019 15:48\nΝέα επίσκεψη για μαγειρευτό από τη βιτρίνα, για take away. Επέλεξα χαμηλά, Φάβα κάρυ, πολύ καλή, συμπαγής μερίδα, φτούρησε! Σου κάνουν και πίτες Νάαν μαζί, που τις κάνουν στον φούρνο ταντούρι, αλλά λίγο αργούμε έτσι.. Μαζί με μικρή Ραΐτα ("λέτα" την είπε), 4ε σπέσιαλ.\nΌσο φτιάχνανε το πακέτο με πήρε το αφεντικό και μιλήσαμε λίγο, οκ τύπος, αρκετά καλά ελληνικά. Τον ενδιέφερε πώς μας φαίνονται τα φαγητά του και το εκτίμησα. Είπε ότι έχει διάφορα σχέδια, να κάνει διάφορα με το φαγητό. Μακάρι να μπορέσει..\ndokimastis 25/04/2019 15:28\nΝτελίβερι παραγγελία με τον κο Σταύρο. Αναφορικά να πω ότι ο Σταύρος αλλά και ο Raj μιλάνε πολύ καλά ελληνικά.\nΠήρα έναν Κιμά και ζήτησα και Απλό Ρύζι Χωριστά. Επίσης περνώντας είχα δει ότι έχουν ένα άλλο πιάτο της βόρειας ινδικής κουζίνας, το Kadhi με μέσα βουτηγμένες Πακόρες, κι έτσι πήρα κι ένα τέτοιο να δοκιμάσω.\nΤο ρύζι τους έκανε να αργήσουν πολύ, είπανε (απλό ρύζι ατμού).\nΟ κιμάς ήταν οκ, αλλά υποδέεστερος αυτού που φάγαμε εκεί την άλλη φορά, αδύναμος σε μυρωδικά κλπ.\nΤο Kadhi άνοστο και έκαιγε αφόρητα (και αδικαιολόγητα), οι πακόρες παπαλιασμένες και κάπως μπαγιάτικες. Δε μου άρεσε.\nΕπίσης η Σαλάτα μαζί ήταν Αγγουροκρέμμυδο, απαράδεκτη για ελληνικά πρότυπα. Όλα μαζί 12ε. Πολύ μέτρια εμπειρία.\nΣυμπερασματικά, ειδικά σε αυτούς: μόνον κάποια απ τα έτοιμα της βιτρίνας ή αλλιώς, ειδικές παραγγελίες μόνον κατανάλωση επί τόπου..\ndokimastis 31/12/2018 12:04\nΕπίσκεψη Κυριακή βράδυ τέλη Δεκεμβρίου. Ο χώρος δε λέει εσωτερικά, είναι σα καφενείο, με δυνατό φωτισμό. Πάντως είναι καθαρά, αλλά υπάρχει λίγη τσιγαρίλα.\nΤα φαγητά είναι σε βιτρίνα. Έχει τα συνηθισμένα που έχουν πάνω κάτω και οι άλλοι. Έμφαση σε Αρνί, Κοτόπουλο και όσπρια. Είχε και Σπανάκι.\nΖήτησα παραγγελία Keema Karahi. Τους ξάφνιασε, αλλά το έκαναν ευχαρίστως και ήταν χάιλαιτ. Επίσης Ρεβύθια και Κοτόπουλο Μπιριάνι. Όλα τεράστιες μερίδες! Σαλάτα ανανεώθηκε κιόλας μια φορά (λάχανο ντομάτα και λίγο τυρί άσπρο). Φυσικά και Ραϊτα, γιατί αλλιώς πεθαίνεις απ το κάψιμο. Πίτες Νάαν φρέσκες.\nΜας υποδέχθηκε ένας ηλικιωμένος ινδός, ο Σταύρος. 37 χρόνια στην ελλάδα. Γενικά πολύ ευγενικά, και από την ιδιοκτησία (Rajinder Pal), και καλή συνεννόηση.\nΣύνολο τρία άτομα 16.50ε με απόδειξη. Θα ξαναπήγαινα ευχαρίστως ή/και θα έπαιρνα πακέτο..


Η Έλευση του Χριστού—Τι θα Επιτελέσει — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw07 15/3 σ. 4-7\nΗ Έλευση του Χριστού—Τι θα Επιτελέσει\nΘα Είναι Ειρηνική η Μετάβαση;\nΜια Αποκατάσταση που Φέρνει Οφέλη\n«Ο Θεός Είναι ο Θρόνος σου στους Αιώνες»\nΠώς Επηρεάζει Ανθρώπους η Έλευση του Χριστού\n«ΤΡΟΜΟΣ ΣΤΟ ΣΑΟ ΠΑΟΛΟ». Έτσι περιέγραψε το περιοδικό Βέτζα (Veja) τις τέσσερις ημέρες του Μαΐου του 2006 κατά τις οποίες το οργανωμένο έγκλημα «γονάτισε» τη μεγαλύτερη και πλουσιότερη πόλη της Βραζιλίας. Περίπου 150 όργανα επιβολής του νόμου, εγκληματίες και απλοί πολίτες σκοτώθηκαν στη διάρκεια «100 και πλέον ωρών τρόμου».\nΗ βία βρίσκεται στην επικαιρότητα σχεδόν σε κάθε γωνιά της γης. Οι ανθρώπινοι ηγέτες φαίνονται ανίκανοι να τη σταματήσουν. Ο κόσμος στον οποίο ζούμε γίνεται ολοένα και πιο επικίνδυνος. Ενδεχομένως νιώθετε αποθαρρυμένοι επειδή οπουδήποτε και αν κοιτάξετε, υπάρχει πληθώρα κακών ειδήσεων. Εντούτοις, ο καιρός για αλλαγή είναι κοντά.\nΟ Ιησούς δίδαξε τους ακολούθους του να προσεύχονται να έρθει η Βασιλεία του Θεού και να γίνει το θέλημα του Θεού «όπως στον ουρανό, έτσι και πάνω στη γη». (Ματθαίος 6:9, 10) Αυτή η Βασιλεία είναι μια κυβέρνηση με τον Χριστό Ιησού ως διορισμένο από τον Θεό Βασιλιά. Θα λύσει όλα τα προβλήματα της ανθρωπότητας. Ωστόσο, για να φέρει η Βασιλεία του Θεού αλλαγές στη γη, πρέπει να αντικατασταθεί η ανθρώπινη διακυβέρνηση από τη διακυβέρνηση του Χριστού. Αυτό ακριβώς θα επιτελέσει η έλευση του Χριστού.\nΘα υποταχθούν τα έθνη στη διακυβέρνηση του Χριστού ειρηνικά; Ο απόστολος Ιωάννης έλαβε ένα όραμα που δίνει την απάντηση. Ο Ιωάννης αναφέρει: «Είδα το θηρίο [το πολιτικό σύστημα του κόσμου] και τους βασιλιάδες της γης και τα στρατεύματά τους συγκεντρωμένα για να διεξαγάγουν τον πόλεμο με αυτόν [τον Ιησού] που καθόταν πάνω στο άλογο και με το στράτευμά του». (Αποκάλυψη 19:19) Ποια θα είναι η κατάληξη των βασιλιάδων της γης σε αυτόν τον πόλεμο; Ο διορισμένος Βασιλιάς του Ιεχωβά “θα τους συντρίψει με σιδερένιο σκήπτρο, σαν σκεύος αγγειοπλάστη θα τους κάνει κομμάτια”, δηλώνει η Αγία Γραφή. (Ψαλμός 2:9) Το πολιτικό σύστημα θα καταστραφεί ολοσχερώς. Η Βασιλεία του Θεού «θα συντρίψει και θα βάλει τέλος σε όλες . . . τις [ανθρώπινες] βασιλείες και η ίδια θα παραμένει στους αιώνες».—Δανιήλ 2:44.\nΤι θα συμβεί στους ανθρώπους που εναντιώνονται στη Βασιλεία του Θεού; «Στην αποκάλυψη του Κυρίου Ιησού από τον ουρανό με τους δυνατούς αγγέλους του μέσα σε φλόγες φωτιάς», ο Ιησούς περιγράφεται ως κάποιος που «φέρνει εκδίκηση πάνω σε εκείνους οι οποίοι δεν γνωρίζουν τον Θεό και σε εκείνους οι οποίοι δεν υπακούν στα καλά νέα». (2 Θεσσαλονικείς 1:7, 8) «Όσο για τους πονηρούς», δηλώνει το εδάφιο Παροιμίες 2:22, «αυτοί θα εκκοπούν από τη γη· και οι δόλιοι θα ξεριζωθούν από αυτήν».\nΣχετικά με την έλευση του Χριστού, η Γραφή αναφέρει: «Έρχεται με τα σύννεφα, και θα τον δει κάθε μάτι». (Αποκάλυψη 1:7) Οι άνθρωποι δεν θα τον δουν με τα φυσικά τους μάτια. Από την ανάληψή του στον ουρανό και έπειτα, ο Ιησούς είναι πνευματικό πρόσωπο που «κατοικεί σε απρόσιτο φως [και] κανείς από τους ανθρώπους δεν [τον] έχει δει ούτε μπορεί να [τον] δει».—1 Τιμόθεο 6:16.\nΟ Ιησούς δεν χρειάζεται να πάρει ανθρώπινη μορφή για να τον “δουν” οι κάτοικοι της γης, όπως και ο Ιεχωβά δεν χρειάστηκε να το κάνει αυτό όταν επέφερε τις Δέκα Πληγές στους Αιγυπτίους στις ημέρες του Μωυσή. Οι άνθρωποι τότε δεν είχαν καμία αμφιβολία ότι ο Ιεχωβά προξενούσε τις πληγές, και αναγκάστηκαν να αναγνωρίσουν τη δύναμή του. (Έξοδος 12:31) Παρόμοια, όταν ο Χριστός αναλάβει δράση ως ο Εκτελεστής του Θεού, οι πονηροί θα αναγκαστούν να “δουν”, δηλαδή να αντιληφθούν, ότι ο Θεός χρησιμοποιεί τον Ιησού για να τους κρίνει. Θα το ξέρουν αυτό επειδή η ανθρωπότητα θα έχει προειδοποιηθεί εκ των προτέρων. Ναι, «θα . . . δει [τον Ιησού] κάθε μάτι, . . . και όλες οι φυλές της γης θα χτυπούν τον εαυτό τους από λύπη εξαιτίας του».—Αποκάλυψη 1:7.\nΕίναι απαραίτητο να καταστραφούν οι πονηροί και να απομακρυνθεί η πονηρή διακυβέρνηση προτού καταστεί δυνατό να αποκατασταθεί αληθινή ειρήνη και ευημερία στη γη. Ο Χριστός θα το επιτελέσει αυτό. Κατόπιν, θα αναλάβει πλήρως τον έλεγχο όλων των υποθέσεων της γης, και θα ακολουθήσουν μνημειώδεις αλλαγές.\nΟ απόστολος Πέτρος αναφέρθηκε στην “αποκατάσταση όλων των πραγμάτων για τα οποία μίλησε ο Θεός μέσω του στόματος των αγίων του προφητών της αρχαιότητας”. (Πράξεις 3:21) Αυτή η αποκατάσταση περιλαμβάνει τη μεταμόρφωση που θα λάβει χώρα στη γη κατά τη διάρκεια της διακυβέρνησης του Χριστού. Στους προφήτες μέσω των οποίων μίλησε ο Θεός για “αποκατάσταση όλων των πραγμάτων” στη γη συγκαταλέγεται ο προφήτης Ησαΐας, ο οποίος έζησε τον όγδοο αιώνα Π.Κ.Χ. Αυτός προείπε ότι ο Ιησούς Χριστός, ο «Άρχοντας Ειρήνης», θα αποκαθιστούσε την ειρήνη στη γη. Όσον αφορά τη διακυβέρνηση του Χριστού, η προφητεία του Ησαΐα αναφέρει: «Στην αφθονία της αρχοντικής διακυβέρνησης και στην ειρήνη δεν θα υπάρχει τέλος». (Ησαΐας 9:6, 7) Ο Ιησούς θα εκπαιδεύσει τους λαούς της γης στις οδούς της ειρήνης. Οι κάτοικοι της γης «θα βρίσκουν εξαιρετική ευχαρίστηση στην αφθονία της ειρήνης».—Ψαλμός 37:11.\nΤι θα γίνει με τη φτώχεια και την πείνα υπό τη διακυβέρνηση του Χριστού; Ο Ησαΐας είπε: «Ο Ιεχωβά των στρατευμάτων θα κάνει για όλους τους λαούς, σε αυτό το βουνό, ένα συμπόσιο με φαγητά που έχουν άφθονο λάδι, συμπόσιο με κρασί αφημένο στην τρυγία του, με φαγητά που έχουν άφθονο λάδι και είναι γεμάτα μυελό, με κρασί αφημένο στην τρυγία του, στραγγισμένο». (Ησαΐας 25:6) Ο ψαλμωδός έψαλε: «Θα υπάρχει πληθώρα σιτηρών στη γη· στην κορυφή των βουνών θα υπάρχει υπεραφθονία». (Ψαλμός 72:16) Επιπλέον, σχετικά με τους κατοίκους της γης διαβάζουμε: «Θα χτίσουν σπίτια και θα κατοικήσουν· θα φυτέψουν αμπέλια και θα φάνε τον καρπό τους. Δεν θα χτίζουν αυτοί και άλλος να κατοικεί· δεν θα φυτεύουν αυτοί και άλλος να τρώει. Διότι σαν τις ημέρες του δέντρου θα είναι οι ημέρες του λαού μου· και το έργο των χεριών τους οι εκλεγμένοι μου θα το χρησιμοποιούν στο πλήρες».—Ησαΐας 65:21, 22.\nΟ Ησαΐας προείπε επίσης το τέλος της αρρώστιας και του θανάτου. Ο Θεός μίλησε μέσω του Ησαΐα και είπε τα εξής: «Εκείνον τον καιρό τα μάτια των τυφλών θα ανοιχτούν και τα αφτιά των κουφών θα πάψουν να είναι κλειστά. Εκείνον τον καιρό ο κουτσός θα σκαρφαλώνει σαν το ελάφι και η γλώσσα του άλαλου θα βγάζει κραυγές ευφροσύνης». (Ησαΐας 35:5, 6) Τότε «κανένας κάτοικος δεν θα λέει: “Είμαι άρρωστος”». (Ησαΐας 33:24) Ο Θεός «θα καταπιεί το θάνατο για πάντα, και ο Υπέρτατος Κύριος Ιεχωβά θα εξαλείψει οπωσδήποτε τα δάκρυα από όλα τα πρόσωπα».—Ησαΐας 25:8.\nΤι θα λεχθεί για όλους τους νεκρούς που βρίσκονται «στα μνημεία»; (Ιωάννης 5:28, 29) Ο Ησαΐας προφήτευσε: «Οι νεκροί σου θα ζήσουν. . . . Θα εγερθούν». (Ησαΐας 26:19) Ναι, όσοι κοιμούνται τον ύπνο του θανάτου θα επανέλθουν στη ζωή!\nΗ έλευση του Χριστού ουσιαστικά θα οδηγήσει στην πλήρη αποκατάσταση του πλανήτη μας. Η γη θα μεταμορφωθεί σε έναν ένδοξο παράδεισο, και η ανθρωπότητα θα είναι ενωμένη στη λατρεία του αληθινού Θεού. Μπορούμε να είμαστε βέβαιοι ότι ο Ιησούς Χριστός θα καταφέρει να απομακρύνει την πονηρία από τη γη και να φέρει δίκαιες συνθήκες;\nΑναλογιστείτε την πηγή της δύναμης και της εξουσίας που έχει χορηγηθεί στον Ιησού. Αναφορικά με τον Γιο, η Γραφή δηλώνει: «Ο Θεός είναι ο θρόνος σου στους αιώνες των αιώνων, και το σκήπτρο της βασιλείας σου είναι το σκήπτρο της ευθύτητας. Αγάπησες τη δικαιοσύνη και μίσησες την ανομία». (Εβραίους 1:8, 9) Ο θρόνος του Ιησού, δηλαδή το αξίωμά του ή η εξουσία του, έχει ως πηγή του τον Ιεχωβά. Ο Θεός είναι ο Πρωτουργός και Δότης αυτού του θρόνου. Κανένα πρόβλημα δεν θα είναι τόσο μεγάλο ώστε να μην μπορεί να το επιλύσει ο Ιησούς.\nΜετά την ανάστασή του, ο Ιησούς είπε στους μαθητές του: «Μου έχει δοθεί όλη η εξουσία στον ουρανό και στη γη». (Ματθαίος 28:18) «Άγγελοι και εξουσίες και δυνάμεις υποτάχθηκαν σε αυτόν», αναφέρει το εδάφιο 1 Πέτρου 3:22. Καμία δύναμη ή εξουσία δεν θα εναντιωθεί με επιτυχία στον Ιησού. Τίποτα δεν μπορεί να τον εμποδίσει να φέρει διαρκή οφέλη στην ανθρωπότητα.\nΣτην επιστολή του προς τους Θεσσαλονικείς, ο απόστολος Παύλος έγραψε: «Θυμόμαστε ακατάπαυστα το πιστό σας έργο και το γεμάτο αγάπη κόπο σας και την υπομονή που δείχνετε λόγω της ελπίδας σας στον Κύριό μας Ιησού Χριστό ενώπιον του Θεού και Πατέρα μας». (1 Θεσσαλονικείς 1:3) Ο Παύλος συνέδεσε τον καρποφόρο κόπο και την υπομονή με την ελπίδα στον Ιησού Χριστό. Η εν λόγω ελπίδα περιλαμβάνει πίστη στην έλευση του Χριστού και στην αποκατάσταση για την οποία αυτή η έλευση προλειαίνει το έδαφος. Μια τέτοια ελπίδα μπορεί να στηρίξει τους αληθινούς Χριστιανούς, δηλαδή να τους βοηθήσει να συνεχίσουν, παρά τις πολύ δύσκολες καταστάσεις.\nΠάρτε ως παράδειγμα τον Κάρλος, ο οποίος ζει στο Σάο Πάολο της Βραζιλίας. Τον Αύγουστο του 2003, ο Κάρλος διαπίστωσε ότι είχε καρκίνο. Έκτοτε, έχει κάνει οχτώ εγχειρήσεις που οδήγησαν σε επώδυνες και εξουθενωτικές παρενέργειες. Ωστόσο, εξακολουθεί να αποτελεί πηγή ενθάρρυνσης για τους άλλους. Λόγου χάρη, καθώς κήρυττε στο δρόμο μπροστά σε ένα μεγάλο νοσοκομείο, συνάντησε κάποια Μάρτυρα του Ιεχωβά, της οποίας ο σύζυγος έκανε χημειοθεραπεία. Καθώς ο Κάρλος είχε βιώσει τις τρομερές συνέπειες του καρκίνου, μπόρεσε να ενθαρρύνει και να παρηγορήσει το αντρόγυνο. Κατόπιν, εκείνοι σχολίασαν ότι η συζήτηση τόνωσε το ηθικό τους. Ο Κάρλος είδε έτσι εκ πείρας πόσο αληθινά είναι τα εξής λόγια του Παύλου: «[Ο Θεός] μάς παρηγορεί σε κάθε μας θλίψη, για να μπορούμε να παρηγορούμε εκείνους που περνούν οποιοδήποτε είδος θλίψης μέσω της παρηγοριάς με την οποία παρηγορούμαστε και εμείς από τον Θεό».—2 Κορινθίους 1:4.\nΤι βοηθάει τον Κάρλος να βρίσκει δύναμη ώστε να συνεχίζει να ενθαρρύνει άλλους παρά την ασθένειά του; Η ελπίδα για την έλευση του Χριστού και για όλα όσα θα επιτελέσει αυτή υποκινεί τον Κάρλος να συνεχίσει “να κάνει το καλό”.—Γαλάτες 6:9.\nΕξετάστε επίσης την περίπτωση του Σάμιουελ, του οποίου ο αδελφός δολοφονήθηκε μόλις 50 μέτρα από το σπίτι του πατέρα τους. Το σώμα του αδελφού του δέχτηκε 10 σφαίρες. Το πτώμα παρέμεινε στο πεζοδρόμιο επί οχτώ ώρες ενόσω η αστυνομία ερευνούσε το έγκλημα. Ο Σάμιουελ δεν μπορεί να ξεχάσει τι συνέβη εκείνη την ημέρα. Ωστόσο, τον στηρίζει η ελπίδα ότι ο Χριστός θα καθαρίσει τη γη από όλη την πονηρία και ότι η δίκαιη διακυβέρνηση που θα επακολουθήσει θα φέρει ευλογίες στην ανθρωπότητα. Ο Σάμιουελ φαντάζεται πολλές φορές τον εαυτό του να αγκαλιάζει τον αναστημένο αδελφό του στον Παράδεισο στη γη.—Πράξεις 24:15.\nΘα βρείτε πολλή παρηγοριά στην ελπίδα για την έλευση του Χριστού και για ό,τι θα επιτελέσει αυτή. Ο Ιησούς Χριστός θα αντιμετωπίσει οπωσδήποτε όλες τις βασικές αιτίες των ανθρώπινων προβλημάτων και των κακών πραγμάτων που μας ταλαιπωρούν.\nΤι πρέπει να κάνετε εσείς για να απολαύσετε τις ευλογίες που θα επιδαψιλεύσει στην ανθρωπότητα η διακυβέρνηση του Χριστού; Να μελετάτε προσεκτικά το Λόγο του Θεού, την Αγία Γραφή. Προσευχόμενος στον Πατέρα του, ο Ιησούς είπε: «Αυτό σημαίνει αιώνια ζωή, το να αποκτούν γνώση για εσένα, τον μόνο αληθινό Θεό, και για αυτόν που απέστειλες, τον Ιησού Χριστό». (Ιωάννης 17:3) Θέστε στόχο σας να εξετάσετε όσα διδάσκει η Γραφή. Οι Μάρτυρες του Ιεχωβά στην περιοχή σας θα χαρούν να σας βοηθήσουν σε αυτό. Σας προσκαλούμε θερμά να έρθετε σε επαφή μαζί τους ή να γράψετε στους εκδότες αυτού του περιοδικού.\nΗ έλευση του Χριστού ουσιαστικά θα οδηγήσει στην πλήρη αποκατάσταση της γης


Το Επιμορφωτικό Κέντρο «Χαρίλαος Φλωράκης», σε συνεργασία με τις φοιτητικές ΟΒ της ΚΝΕ των Τμημάτων Ιστορίας και Πολιτικών Επιστημών, διοργανώνει στο χώρο του εκδήλωση, με θέμα την επανέκδοση ντοκουμέντων (Θέσεις και Καταστατικό) του 2ου Συνεδρίου της Κομμουνιστικής Διεθνούς, την Τετάρτη 28 του Νοέμβρη και ώρα 6 μ.μ., με ομιλήτρια την Ελένη Μπέλλου, μέλος του ΠΓ της ΚΕ του ΚΚΕ. Λόγω των περιορισμένων δυνατοτήτων που παρέχει ο χώρος, η είσοδος γίνεται μόνο με προσκλήσεις που διακινούνται από τις συγκεκριμένες ΟΒ της ΚΝΕ.\nΤαυτόχρονα, όμως, το διάστημα 28/11 έως 5/12 και ώρες 9 π.μ. - 5 μ.μ. (εκτός Σαββατοκύριακου) στο Επιμορφωτικό Κέντρο θα λειτουργεί έκθεση με φωτογραφίες - ντοκουμέντα της Οχτωβριανής Επανάστασης και των πρώτων χρόνων της σοβιετικής εξουσίας, ανοιχτή για κάθε επισκέπτη.\n-- Σήμερα Κυριακή στις πλημμυρόπληκτες περιοχές του Δήμου Φαλαισίας στην Αρκαδία, θα περιοδεύσει ο βουλευτής του ΚΚΕ Νίκος Καραθανασόπουλος. Στις 5 μ.μ. περιοδεία στα χωριά. Στις 7 μ.μ. συγκέντρωση στα Τουρκολέκα. Στις 8.30 μ.μ. συγκέντρωση στην Ποταμιά.\n-- Σήμερα Κυριακή εκδήλωση διοργανώνει η ΝΕ Αιτωλοακαρνανίας του ΚΚΕ στην Κεχρινιά Βάλτου, στις 11 π.μ., για τις θέσεις του ΚΚΕ, με ομιλητή τον βουλευτή του ΚΚΕ Νίκο Μωραΐτη.\n-- Αύριο Δευτέρα, στις 7.30 π.μ. στους εργαζόμενους της Τράπεζας της Ελλάδος (Νομισματοκοπείο), στο χώρο του κυλικείου του ΙΕΤΑ, θα μιλήσει ο Γιώργος Μαυρίκος, μέλος της ΚΕ και βουλευτής του ΚΚΕ.\n-- Αύριο Δευτέρα, στις 4 μ.μ. τους εργαζόμενους της εφημερίδας «Ελεύθερος Τύπος» θα επισκεφθεί αντιπροσωπεία του ΚΚΕ, με επικεφαλής τη βουλευτή Εύα Μελά.\n-- Την Τρίτη 27/11, στις 6.30 π.μ. ο Γραμματέας του ΚΣ της ΚΝΕ και βουλευτής του ΚΚΕ Γιάννης Πρωτούλης θα περιοδεύσει στις Τεχνικές Υπηρεσίες του Δήμου Αθηναίων.\n-- Την Τρίτη 27/11, στις 6.30 π.μ. κλιμάκιο της Βόρειας Αχτίδας της ΚΟΑ του ΚΚΕ θα επισκεφθεί τους εργάτες του Δήμου Πεύκης και στις 9 π.μ. τους εργαζόμενους στο Δημαρχείο.\nΕκδήλωση - συζήτηση για τη Διεθνή Ημέρα Αλληλεγγύης στο λαό της Παλαιστίνης διοργανώνει η Ελληνική Επιτροπή Διεθνούς Δημοκρατικής Αλληλεγγύης αύριο στις 7.00 μ.μ. στην αίθουσα εκδηλώσεων του Δημαρχείου Νίκαιας (Π. Τσαλδάρη 10). Κεντρικός ομιλητής της εκδήλωσης θα είναι ο Ακελ Τακέζ, εκπρόσωπος του Παλαιστινιακού Κέντρου Ανάπτυξης Ερευνας «Fouad Nassar». Θα ακολουθήσει προβολή βίντεο και συζήτηση.


ΙΣΠΑΝΙΑ: Την έσπασαν στο ξύλο γιατί έσπασε την απαγόρευση κυκλοφορίας Ευρωπαϊκής Κατοχής και δεν έφερε μάσκα!!BINTEO ΜΥΣΟΓΥΝΙΣΜΟΣ ΤΟ ΝΕΟ ΔΙΑΚΡΙΤΙΚΟ ΤΗΣ ΥΓΕΙΟΝΟΜΙΚΗΣ ΤΥΡΑΝΝΙΑΣ – dimpenews.com\nΧιλή Πινοσέτ θυμίζει όλη η Ευρώπη.. Στις Βρυξέλλες τις γυναίκες τις ποδοπατούν με τις οπλές των αλόγων και στην Ισπανία τις γυναίκες τις δέρνουν αστυνομικοί σε δημόσιους χώρους με μένος. Μια γυναίκα συνελήφθηκε βιαίως από 2 αστυνομικούς στο Benidorm στην Ισπανία γιατί βγήκε 13΄ μετά την έναρξη της Απαγόρευσης κυκλοφορίας του στρατιωτικού νόμου και γιατί δεν έφερε στο πρόσωπο το σύμβολο υποταγής στο καθεστώς την μάσκα!! Την πετούν κάτω με λαβή και βγάζουν όλο το σεξιστικό φαλλοκρατικό απωθημένο μένος τους χτυπώντας την σαδιστικά με γκλομπ. Μισογυνισμός το νέο χαρακτηριστικό της υγειονομικής Τυραννίας!!!\nΒρυξέλλες την Πέμπτη νεαρή κοπέλα την ποδοπατούν με τα άλογα. Ο Υγειονομικός Μεσαίωνας που ανέσυρε μέσα του 13ου αι όπως η καραντίνα χρησιμοποιεί τώρα κι άλλα μεσαιωνικά βασανιστήρια ..\n03/04/2021 03/04/2021 stilprofcovid19, Espagne, σεξιστική βία, σεξισμός, Ισπανία, απαγόρευση κυκλοφορίας, αστυνομική βία, κορωνοιός, μάσκες, masks, masques, Spain\nPrevious Previous post: LOCKDOWN:ΕΙΣΤΕ ΟΙ ΣΦΡΑΓΙΣΤΕΣ.ΣΦΡΑΓΙΣΑΤΕ ΤΗΝ ΚΟΙΝΩΝΙΑ!!!Οι Βρυξέλλες ομολογούν:ΟΙ ΝΕΟΙ ΙΠΠΟΤΕΣ ΤΗΣ ΑΠΟΚΑΛΥΨΗΣ είναι εδώ.Δικαιώνεται ο Άγ. Παίσιος ο Αγιορείτης: ”Το θηρίο στις Βρυξέλλες με το ”666” .Για β΄μέρα νέα επεισόδια στις Βρυξέλλες. Αστυνομία, ιππικό, drones, ελικόπτερα κατά των νέων!Άλογα αφηνίασαν και έτρεχαν στους δρόμους της πρωτεύουσας της ΕΕ! ΒΙΝΤΕΟ Το ΧΑΡΑΓΜΑ ΣΥΝΟΔΕΥΕΤΑΙ ΑΠΟ ΣΦΡΑΓΙΣΜΑ. Σφράγισαν την κοινωνία και την εκκλησία .\nNext Next post: Το Ηνωμένο Βασίλειο καταγράφει 7 θανάτους και 30 κρούσματα από θρομβώσεις μετά από εμβολιασμό με AstraZeneca.


Ο Ησαΐας Ματιάμπα φωτογραφίζει την κούκλα σύζυγο του και το γιο τους! – Ρυθμός 101.9\nΟ Ησαΐας Ματιάμπα φαίνεται πως όσο μεγαλώνει ο γιος του είναι ολοένα και πιο άνετος στο να μοιράζεται μέσω των μέσων κοινωνικής δικτύωσης μικρές στιγμές που περνούν μαζί. Τόσο με εκείνον, όσο και με την σύζυγο του με την οποία πριν λίγο καιρό παντρεύτηκαν μυστικά με θρησκευτικό γάμο στη Λάρνακα.\nΠριν από ένα περίπου χρόνο κράτησε για πρώτη φορά στην αγκαλιά του τον πρωτότοκο του γιο, τον Ηρακλή, καρπό του έρωτα του με την σύζυγο του Βασιλική Καλανιώτη κι έκτοτε πλέει σε πελάγη ευτυχίας… αφού μοιάζει να έχει όλα όσα είχε ευχηθεί για την προσωπική του ζωή.\n“Τα λόγια είναι περιττά κι εγώ πολύ τυχερός που βρίσκεστε στη ζωή μου..”, έγραψε ο τραγουδιστής στη λεζάντα της τρυφερής φωτογραφίας που δημοσίευσε στον προσωπικό του λογαριασμό στο instragram με τη γυναίκα του και το παιδί τους μπροστά στο ηλιοβασίλεμα δίπλα στη θάλασσα.\nΤα λόγια είναι περιττά κι εγώ πολύ τυχερός που βρίσκεστε στη ζωή μου.. #παντουμαζι #ηζωηειναιωραια #ηζωηειναιαπλη #αρκεινατοθες #ζωηδιχωςφιλτρο #αγαπατεαλληλους #keepmatiabing\nΞέσπασε ο Γιώργος Βάλαρης! “Η απάντηση μου αλλά και της εταιρεία μας, θα είναι πολύ σκληρή!”\nΤέλος ο Γρηγόρης Γκουντάρας από τον Alpha: Η δημόσια ανακοίνωση στο instagram\nΠασίγνωστη star δημοσίευσε το χριστουγεννιάτικο δέντρο της και μείναμε με το στόμα ανοιχτό!\nEurovision 2018: Ο Salvador Sobral «αδειάζει» το μεγάλο φαβορί του φετινού διαγωνισμού – «Είναι άθλιο το τραγούδι αυτό!»


ΕΙΝΑΙ ΠΡΑΓΜΑΤΙ ΤΟΣΟ ΣΗΜΑΝΤΙΚΟ ΝΑ ΦΟΡΑΜΕ ΓΥΑΛΙΑ ΗΛΙΟΥ; - ΝΕΑ - ΟΦΘΑΛΜΙΑΤΡΟΣ ΠΑΤΡΑ ΚΩΝΣΤΑΝΤΙΝΟΣ Ε. ΚΑΪΑΦΑΣ\nΕΙΝΑΙ ΠΡΑΓΜΑΤΙ ΤΟΣΟ ΣΗΜΑΝΤΙΚΟ ΝΑ ΦΟΡΑΜΕ ΓΥΑΛΙΑ ΗΛΙΟΥ;\nΕίμαστε προ των πυλών του καλοκαιριού, αλλά πρακτικά ούτως ή άλλως έχουμε την ευλογία να ζούμε σε μια από τις πιο ηλιόλουστες χώρες της Ευρώπης. Πέραν όμως των αναμφίβολα ευεργετικών του δράσεων, ο ήλιος έχει και αρνητικές επιπτώσεις στην υγεία μας και δη στους οφθαλμούς. Τι προκαλεί η χρόνια έκθεση στον ήλιο και τις υπεριώδεις ακτινοβολίες του στα μάτια μας;\nΤο πρώτο πράγμα που μας έρχεται στο μυαλό, όταν αναλογιζόμαστε τις αρνητικές επιπτώσεις των υπεριωδών ακτινοβολιών του ηλίου στο δέρμα μας, είναι οι καρκίνοι του δέρματος, όπως το μελάνωμα. Αντίστοιχες κακοήθειες προκαλούνται και στα μάτια και στα βλέφαρα. Οι συχνότερες εξ αυτών είναι τα μελανώματα του επιπεφυκότα, τα μελανώματα του ραγοειδούς χιτώνα και τα βασικοκυταρρικά καρκινώματα των βλεφάρων. Οι παθήσεις αυτές (και ιδίως τα προαναφερθέντα μελανώματα) είναι πολύ σοβαρές και συχνά θέτουν σε κίνδυνο είτε την όραση είτε και την ίδια τη ζωή του ασθενούς.\nΠαθήσεις αμφιβληστροειδούς χιτώνα\nΟ αμφιβληστροειδής χιτώνας βρίσκεται στο οπίσθιο μέρος του οφθαλμού και είναι ίσως το πιο σημαντικό τμήμα του. Συγκεκριμένα, τα κύτταρά του είναι υπεύθυνα για την πρόσληψη, την επεξεργασία και τη μεταφορά των φωτεινών οπτικών ερεθισμάτων (δηλαδή όσων βλέπουμε) στο οπτικό νεύρο και από εκεί στον οπτικό φλοιό του εγκεφάλου. Επομένως παθήσεις του αμφιβληστροειδούς είναι απολύτως απευκταίες, διότι συνήθως συνεπάγονται βλάβες μη αναστρέψιμες. Τέτοιες παθήσεις είναι η «ηλιακή αμφιβληστροειδοπάθεια» και η «ηλικιακή εκφύλιση της ωχράς κηλίδας». Η πρώτη νόσος είναι μεν σπάνια, όμως η δεύτερη είναι αρκετά συχνή και γνωρίζουμε ότι στην παθογένεια και των δύο διαδραματίζει σημαντικό ρόλο η χρόνια έκθεση στις υπεριώδεις ακτινοβολίες του ηλίου.\nΌπως συμπεραίνουμε από τις παραπάνω νόσους, οι υπεριώδεις ακτινοβολίες του ηλίου αποδεδειγμένα βλάπτουν σχεδόν όλα τα τμήματα του ματιού και γι’αυτό οφείλουμε να αντιμετωπίζουμε τον ήλιο με τον δέοντα σεβασμό. Ο ήλιος παίζει ιδιαίτερο ρόλο στην εμφάνιση πολλών οφθαλμολογικών παθήσεων, άλλων λιγότερο σοβαρών και άλλων, που θέτουν σε κίνδυνο την όραση αλλά και την ίδια την ζωή των ασθενών. Εφόσον λοιπόν δεν μπορούμε να αποφύγουμε την έκθεση μας σε αυτόν, επιβάλλεται η κατά το δυνατόν μέγιστη προφύλαξή μας με τη χρήση καλών και ποιοτικών γυαλιών ηλίου.


αν-Τειρεσιας: Ιανουαρίου 2012\nΕπιλεκτική Χρεοκοπία - μια οικογενειακή ιστορία (νουβδέλλα)\nΥπάρχουν κάτι μέρες που νομίζεις πως όλο το σύμπαν συνωμοτεί εναντίον σου όσο κι αν κάποιοι μαλάκες πιστεύουν στη δύναμη της θέλησης. Η ζωή μωρό μου δεν είναι κουτάλι να το κολλήσεις στο κούτελο. Κάπως έτσι ένιωθε κι ο Κώστας Ραγιάδογλου κλεισμένος στην τουαλέτα του. Ήθελε να κατουρήσει, πιο πολύ κι απ' όσο θα φαντάζονταν ο κοέλιο, όταν έβγαλε το ζαρωμένο τσουτσούνι από το φερμουάν αυτό άρχισε να εκσφενδονίζει τα ούρα σε κάθε κατεύθυνση. Στο πάτωμα, το παντελόνι, τα χέρια του, το καπάκι της λεκάνης που είχε προνοήσει να το σηκώσει...αλλά είπαμε το σύμπαν ώρες ώρες σου βγάζει κόκκινη απευθείας. Τα πράγματα άρχισαν να γίνονται χειρότερα όταν άκουσε την εξώπορτα να ανοίγει και στη συνέχεια τα τακούνια της συζύγου του να πλησιάζουν. Έψαξε με το μάτι τη σφουγγαρίστρα αλλά αυτή ρέμβαζε στο μπαλκόνι. Βούτηξε το χαρτί υγείας με βιασύνη κι αυτό του γλίστρησε απ' τα χέρια κι έπεσε στη λεκάνη. Κι εκεί η πότρα ανοίγει κι η Έλλη Κωστοψάρη τον επιπλήττει αρχικά με το βλέμμα που εστιάζει κυρίως στο ξεκούμπωτο παντελόνι του και στα ούρα που σχηματίζουν μια λιμνούλα στο πάτωμα. Κι τότε αρχίζει αυτό που Κώστας Ραγιάδογλου ονομάζει συζυγική επιληπτική κρίση. "Ανίκανε, το πουλί σου ούτε στο κατούρημα δε το κουμαντάρεις, τα νιάτα που έφαγα μαζί σου κλπ" τροπάριο επαναλαμβανόμενο και προβλέψιμο που σήμερα πήγε όμως ένα βήμα παραπέρα "θέλω διαζύγιο, αλλά πρώτα θα υπογράψεις να βγεις από τον κοινό μας λογαριασμό. Αυτά είναι δικά μου λεφτά αχαϊρευτε. Αυτή η σχέση έχει χρεοκοπήσει".\n"ΟΚ" είπε ο Κώστας "αλλά μην φωνάζεις άλλο. Αύριο το πρωί πάμε μαζί στη τράπεζα."\n"Αυτό έχεις να πεις μόνο; δε σε νοιάζει που χωρίζουμε;"\n"Αυτό δε θές;" την αποστόμωσε, στον πιο ουσιαστικό διάλογο που είχαν στα τρία χρόνια γάμου.\nΕκείνο το βράδυ ήταν το πιο περίεργο στην κοινή ζωή τους. Και τους δύο βασάνιζε η σκέψη πως περνούσαν την τελευταία τους νύχτα μαζί. Πλάτη με πλάτη άγρυπνους τους βρήκε το ξημέρωμα να αναλογίζονται τη ζωή που αφήνουν πίσω. Πως η νέα μέρα θα τους βρει αποξενωμένους και μόνους\n(Μα καλά εγώ τα γράφω αυτά ή το κρασί που ήπια; Άντε κατούρα ρε κοέλιο!)\nΚατά τις εννιά με μάτια κόκκινα, αμίλητοι και μουντρούχες περιμένουν να ανάψει το νούμερό τους στην οθόνη αναμονής της τράπεζας. Σαν ξενυχτισμένοι ταξιδιώτες σε τράνζιτ πτήση, αμίλητοι. (Λευκαδίτικο Βερτζαμί, γαμώ τα κρασιά).\nΌταν έφτασε η σειρά τους εξήγησαν στον υπάλληλο τί ήθελαν. Η βιασύνη να τελειώσουν την κοινή τους συνύπαρξη ήταν έκδηλη. Ούτε ενημέρωση δεν ήθελαν. Τον Κώστα δεν τον ένοιαζε έτσι κι αλλιώς.\nΒγήκαν από την πόρτα αμίλητοι και κοντοστάθηκαν λίγα δευτερόλεπτα. "Καλή συνέχεια" είπε η Έλλη. "Καλή τύχη" αντευχήθηκε ο Κώστας. Η Έλλη μπήκε στο αμάξι της και πήγε στην πολεοδομία που δούλευε". Ο Κώστας πήγε προς το δικό του. Λίγο πριν φτάσει σταμάτησε σε ένα καρτοτηλέφωνο και δήλωσε την απώλεια του κινητού του στην εταιρεία παροχής. Στην συνέχεια μπήκε στο αυτοκίνητο και\nπήρε την κατεύθυνση της εθνικής. Πρώτη στάση Καμμένα Βούρλα, για ξεκούραση, διανυκτέρευση Θεσσαλονίκη και την άλλη μέρα Σεράγεβο. Το τρίμηνο των βαλκανικών του διακοπών, χωρίς υποχρεώσεις, χωρίς τηλεφωνήματα από το αφεντικό, χωρίς γκρίνιες ξεκινούσε. Η βαλίτσα με τα μισά λεφτά που είχε σηκώσει από τον κοινό λογαριασμό τρεις μέρες πριν θα έφτανε όχι μόνο για να περάσει ένα ξέγνοιαστο καλοκαίρι αλλά και για να ψάξει για δουλειά κάπου στην επαρχία όταν θα γύρναγε. Στη χειρότερη θα πούλαγε το αυτοκίνητο. Όταν κατάλαβε πως η γυναίκα του τον απατούσε με τον προϊστάμενό της, ήξερε πως ο γάμος είχε χρεοκοπήσει. Αυτός δεν είχε αλλάξει αλλά η Έλλη τώρα ήθελε άλλα από τη ζωή της. Σιγουριά, εισοδήματα, κοινωνικό στάτους και στασίδι στο μέγαρο. Θα τα έβρισκε με τον προϊστάμενο. Στη χρεοκοπία δεν πρέπει να είσαι μοιρολάτρης αλλά αποφασιστικός. Και να ξεμπλέκεις γρήγορα ακόμα κι αν χρειαστεί να κατουρήσεις το πάτωμα.\nΥ.Γ. Κάθε ομοιότητα με αυτά που ακούμε για χρεοκοπίες στα δελτία αηδήσεων δεν είναι συμπτωματική\nΑναρτήθηκε από αν-Τειρεσίας στις 1:15 π.μ. 1 σχόλιο:\n"Συγγνώμη που σας γάμησα"\nΟ τριχάλης χρυσαυγουλίδης έκανε νέα διορθωτική δήλωση για την προηγούμενη διευκρινιστική που παρερμηνεύτηκε όταν πήγε να εξηγήσει τη δήλωση που έκανε χτες για τα προχθεσινά του λεγόμενα που έφαγε η γάτα το φυτίλι ντίλι-ντίλι και δεν είχε φως για να διαβάσει το μνημόνιο στο καντήλι. Αναλυτικά η δήλωση: "όταν είπα πως δεν διάβασα το μνημόνιο δεν εννοούσα ότι δεν προσπάθησα αλλά ότι δεν το κατάλαβα. Αν καταλάβαινα πιο πολλά ίσως να γινόμουνα κάτι πιο χρήσιμο και όχι υπνουργός. Όταν ψηφίζονταν το μνημόνιο ήμουν απασχολημένος με τα ματ και τους δέλτα γιατί είχε και διαδηλώσεις. Αν δεν χτυπούσαμε τις διαδηλώσεις υπήρχε κίνδυνος να μην περνούσε το μνημόνιο και επειδή δεν το είχα διαβάσει φοβόμουν πως αυτό θα ήταν κακή εξέλιξη. Πάντως η δουλειά μου στην εκπαίδευση των μπάτσων απέδωσε αφού ο μπάτσος που έφαγε τον Αγγελόπουλο δεν το έκανε εν ώρα υπηρεσίας."\nΕπειδή πολλά κομμούνια βρήκαν ευκαιρία να καπηλευτούν ένα θάνατο απώλεια για τη χώρα (φοριέται πολύ αυτή η έκφραση) να πούμε ότι δεν θα άλλαζε κάτι αν ο δολοφόνος δεν ήταν μπάτσος. Όποιος οδηγεί επικίνδυνα είναι εν δυνάμει δολοφόνος ασχέτου επαγγέλματος. Δεν είναι όλοι οι μαλάκες μπάτσοι. Απλά ισχύει το αντίστροφο.\nΑναρτήθηκε από αν-Τειρεσίας στις 3:30 μ.μ. Δεν υπάρχουν σχόλια:\nΕτικέτες μπατσωκ, πασωκ\nΠάνε είκοσι χρόνια όταν πρωτοείδα ταινία του Θόδωρου Αγγελόπουλου. Ήταν στην μικρή πόλη των εφηβικών μου χρόνων σε ένα καλοκαιρινό σινεμά. Τώρα η πόλη έχει θρι-ντι μούλτιπλεξ με γιγαντιαία κοκ-πορν αλλά κανένα θερινό. Τότε είδα το "Θίασο" και μαγεύτηκα. Λίγα χρόνια αργότερα, φοιτητής και συναισθηματικά φορτισμένος από τη διάλυση της Γιουγκοσλαβίας είδα "το Βλέμμα του Οδυσσέα" και τον ίδιο καιρό το "Underground" του Κουστορίτσα, δυο συγκλονιστικές ματιές πάνω στην ιδιαιτερότητα των Βαλκανίων. Νομίζω πως ο Αγγελόπουλος, στα ομιχλώδη τοπία του έψαχνε να βρει το νήμα με μια εποχή που οι άνθρωποι δεν γνώριζαν που ξεκινά μια χώρα και που τελειώνει η άλλη, που μίλαγαν διάφορες γλώσσες αλλά άκουγαν τις ίδιες μουσικές.\nΤο τελευταίο κατόρθωμα του μεγάλου δημιουργού ήταν να τελειώσει τη ζωή του με μια κατα-δική του εικόνα, το πλάνο που γύριζε. Σίγουρα έφυγε πλήρης εικόνων.\nΥ.Γ.: -Πως τον έλεγαν ρε γαμώτο αυτόν κινηματογράφο;\nΑναρτήθηκε από αν-Τειρεσίας στις 9:16 μ.μ. 1 σχόλιο:\nΥπάρχουν κάτι τρένα που έπρεπε να χάσουμε. Γιατί κάποια τρένα δεν είναι αθώα. Τα τρένα που μεταφέρανε τους στρατιώτες στα μέτωπα των πολέμων, τα τρένα που μεεφεραν τους Εβραίους στα στρατώπεδα συγκέντρωσης. Τα τρένα του εκσυγχρονισμού και της ανάπτυξης στα οποία ανεβήκαμε οικειοθελώς αλλά δεν φτάσαμε εκεί που μας έταξαν.\nΌμως εμείς αγαπάμε τα καλά τρένα, όπως αυτά που οδηγεί η Salamadrina και σε κάποιο βαγόνι ο Photonico diaro φωτογραφίζει τα τοπία καπνίζοντας. Όταν πλησιάσεις το τρένο μην κοιτάξεις τι λέει το εισιτήριο αλλά ποιοι άλλοι ανεβαίνουν μαζί σου\nΤο τραγουδάκι αφιερωμένο στους φίλους μου που αγαπούν τα τρένα!\nΑναρτήθηκε από αν-Τειρεσίας στις 9:49 μ.μ. 2 σχόλια:\nΤα (ζ)όρια της σάτυρας\nΕτούτη η χώρα η μικρή βγάζει μεγάλους άντρες\nόπου χωρίς να σηκωθούν, πηδάνε δέκα μάντρες\nεπαναστάτες γέμισε με ή χωρίς αιτία\nτο δίκιο τους απόλυτο και δε χωράει αστεία\nκαι όποιος πάει ν'αστειευτεί καλό του να προσέχει\nτο κοφτερό μας το σπαθί τη μύγα δεν αντέχει\nόμως η κούτρα μου η φτωχή αυτό δεν το κατέχει:\nπως τέτοια χώρα ηρωική, τόσες καρδιές χωράει\nκαι μια δε λέει να σηκωθεί εκεί που μαρτυράει\nΜνημόνια περάσανε και έρχονται και άλλα\nκι εμείς μπροστά στον καναπέ να βλέπουμε όλο μπάλα\nΜα φαίνεται έφτασε ο καιρός το αίμα να κυλίσει\nκι αυτός που πρωταδίκησε σκληρά να μαρτυρήσει\nΜε ψηφιακό λιθοβολισμό να σκοτωθεί ο αγροίκος\nπου τόλμησε και πρόσβαλε τη ντόρα (Ω ΘΕΟΙ!) ο δόλιος Πιτσιρίκος\nΚι εσείς οι λιθοβολιστές, αν σας πονούν οι κύσται\nείναι απ'το πολυ πήδημα, πρέπει να κατουρείστε\nΤελική πεζή εξήγηση: Το αν η σάτιρα έχει όρια είναι υποκειμενικό. Εγώ πιστεύω πως όχι. Το κέιμενο του Πιτσιρίκου που ξεσήξωσε τον όλο ιντερνετικό καυγά δεν είναι καθόλου του γούστου μου (για να πω κομψά) όχι για το ότι πρόσβαλε τη ντόρα αλλά για τον τρόπο που διάλεξε, όμως έχει δικαίωμα να το γράψει. Στο κάτω-κάτω στο προσωπικό του μπλογκ το έγραψε, όποιος δεν γουστάρει κλείνει τη σελίδα και δεν ξανασχολείται. Κι εγώ δεν τον πάω τον Πιτσιρίκο γιατί μου κλέβει τους αναγνώστες (και έμαθα πως είναι και ψηλός) αλλά δεν το δείχνω!\nΑναρτήθηκε από αν-Τειρεσίας στις 1:01 π.μ. Δεν υπάρχουν σχόλια:\nτο πασώκ είναι ευρώ...\n...αύριο δεν θα 'ναι εδώ!\nΤις τελευταίες μέρες παρατηρείται μια ρετρό επιστροφή των πολιτικών στην κοινωνία. Εκεί που είχαμε κάνει μαύρα μάτια να δούμε βουλευτή, τσούπ μια παρέα βολευτών στα μπαράκια, να και μια συνδιάσκεψη του πασώκ. Κι εδώ ζηλεύοντας την μπακντοργιάννη θέλω να καταγγείλω όσους επιτέθηκαν στους βολευτές στο μπαρ για έλλειψη γούστου, άλλα μπαρς δεν υπάρχουν στην αθήνα; Τέλος πάντων με το γιαούρτωμα και τις ψιλές σώσατε τα προσχήματα.\nΤο κύριο θέμα όμως είναι η συνδιάσκεψη που θα αποφασίσει τον τρόπο που θα αποφασιστεί ο νέος πρόεδρος του πασωκ όταν ο GAP αποφασίσει να φύγει. Ο GAP εκεί τους είπε πως δεν έχει πρόβλημα να φύγει αλλά δεν θα φύγει όχι γιατί είναι κολλημένος με την καρέκλα αλλά γιατί είναι κολλημένος με το γραφείο. Πάντως αν φύγει μπορεί να ξανάρθει αφού θα είναι ξανά υποψήφιος. Εκεί λοιπόν μιλήσανε όλα τα μεγάλα κεφάλια του σοσιαλισμού όπως ο ραGUCCI που επέστρεψε από την Κωνσταντινούπολη με τη θεία χάρη και η άννα ανθρακοπούλου που είπε πως οι στιγμές είναι ιστορικές και θα γραφούν με μεγάλα γράμματα σε φωτοτυπίες.\nτελικά αποφασίσανε πως αν πάνε σε εκλογές αυτές θα πρέπει να είναι πριν τις εθνικές που δεν θα γίνουν ποτέ. Επίσης πως ο πρόεδρος θα πρέπει να εκλεγεί όχι από τα όργανα αλλά με συνοπτικές διαδικασίες από τη βάση του κόμματος που είναι ασφαλώς μικρότερη\nΑναρτήθηκε από αν-Τειρεσίας στις 11:43 μ.μ. Δεν υπάρχουν σχόλια:\nΕτικέτες πασωκ, GAP\nμπάτσοι κουλούρηα δολοφόνοι\nΣε αυτή τη χώρα έχουν γίνει θυσίες για να περνάει ο κουλούρης με κόκκινο και δεν μπορεί να τον σταματάει ο κάθε μπάτσος. Οι ρόδες των μερσεντές και τον πόρσε έχουν πατήσει κόσμο και κοσμάκη στην παραλιακή και δεν είναι δουλειά του κάθε μπάτσου να αλλάξει το ρουν της ιστορίας. ο κουλούρης είναι αγωνιστής από παλιά. Όταν είχαμε την απροκάλυπτη χούντα αγωνιζόταν στην Αγγλία, έκανε τον ταξιδιωτικό πράκτορα αλλά ήταν σε μυστική αποστολή. Ψαχούλευε τις γκόμενες του αντρέα για να μην τον δολοφονήσουν κι αντρέας του πέταγε κάνα κόκκαλο. Μετά όταν ήρθε ο σοσιαλισμός στη χώρα μας ήρθε και ο κουλούρης στη ζωή μας. Και σήμερα είναι αγωνιστής ο κουλούρης. Αγωνίζεται να μας τρελάνει. Άντε τώρα να είσαι αντεξουσιαστής, αριστερός, αντιμνημονιακός, αντιιμπεριαλιστής, αντηλιακό ή δεν ξέρω τί άλλο και να πατάει ο κουλούρης τον δελτά που τον σταμάτησε. Ποιον θα υποστηρίξεις; τον κλέφτη ή τον δολοφόνο; τον νταβατζή ή το βαποράκι; Και ποιός είναι τί σε αυτή την ιστορία; Και μιας και όσοι τρώνε ξύλο από τους μπάτσους διώκονται ποινικά, μήπως θα έπρεπε να διωχθεί και ο δελτάς;\nΠάντως δεν έχει χαθεί εντελώς η λογική. ο γέρος παυλουλάνος βγήκε και είπε επιτέλους τα πράγματα με το όνομά τους. Δεν φταίει η εθνική πινακοθήκη για την κλοπή του πίνακα Πικάσο. Φταίει ο Πικάσο που ζωγράφιζε ακριβούς πίνακες. Ας πρόσεχε ο Πικάσο!\nΑναρτήθηκε από αν-Τειρεσίας στις 12:03 π.μ. Δεν υπάρχουν σχόλια:\nΤο πραγματικό νόημα των Θεοφανείων!\nΈνα από τα μεγάλα προβλήματα της χριστιανοσύνης είναι αν ο Αδάμ ο γνωστός στην πιάτσα του παραδείσου και ως κουτσοπλεύρης είχε αφαλό. Ως πρωτόπλαστος δεν είχε πλακούντα, λώρο και επομένως αφαλό αυτό όμως τον κάνει διαφορετικό από το ανθρώπινο γένος. Το όλο πρόβλημα δεν είχε να κάνει με τις ιατρικές του εξετάσεις αλλά με το πως θα απεικονίζονταν στις αγιογραφίες. Έτσι και ο αφαλος του Αδάμ καλύπτονταν με κάποιο φυλλαράκι ή πίσω από το προτεταμένο χέρι της Εύας. Το ίδιο πρόβλημα υπήρχε με την Εύα που ως πλευρόπλασμα δεν είχε ούτε αυτή πλακούντα και τα συναφή. Αυτήν όμως την απεικόνιζαν προφίλ γιατί δεν υπήρχε φύλλο να καλύψει την γυναικεία της φύση που έσερνε τον Αδάμ κι ένα φίδι (τα καράβια δεν είχαν ανακαλυφθεί ακόμη).\nΑυτά και άλλα ενδιαφέροντα πράγματα απασχολούσαν τους παπάδες στις ελεύθερες ώρες για αιώνες. Στις εργάσιμες ώρες προσπαθούσαν με ζήλο που θα ζήλευε και το γάδα τσάνελ ή ο σκάει να συκοφαντήσουν το Ναζωραίο και να τον παρουσιάζουν μονόχνωτο, μισογύνη και ξενέρωτο. Στην πραγματικότητα ο Τζίσους (Τζι για τους κολλητούς του) ήταν πολύ ωραίος τύπος. Τριγύρναγε όλη μέρα με την παρέα του, την άραζαν σε εξοχές, είχαν ανακαλύψει το σερφ και αναζητούσαν το νόημα της ζωής. Σαν καλιφορνέζοι με μυαλό ένα πράμα. Κυρίως όμως ήταν Ζηλωτές και αγωνίζονταν για να απαλλαγούν από την τρόικα πιλάτου-ηρώδη-φαρισαίων. Ένας σύντροφος του Τζί ήταν ο Τζόνυ ο βουτηχτής (Johnny Diver για τους αγγλομαθείς) που την άραζε όλο το καλοκαίρι στο Ιορδάνη σε μια καβάντζα στη οποία καλούσε και τους φίλους του και την περνούσαν κοτσάνι. Καμιά φορά πήγαιναν και χειμώνα που είναι ζεστός στο ισραήλ και ρίχνανε καμιά βουτίτσα. Μια φορά που πήγανε γενάρη με τον Τζι και την παλιοπαρέα βάλανε κόντρες ποιος θα κάτσει πιο πολύ κάτω από το νερό. Ο Τζόνυ έκατσε κάνα λεπτό αλλά όταν βγήκε ο Τζι δεν ηταν πουθενά. Τον είχε παρασύρει το ρεύμα διακόσια μέτρα πιο κάτω κι όταν το είδαν όλοι βάλαν τα γέλια, φώναξαν θαύμα-θαύμα και άρχισαν τις πατητές. Όταν οι ρωμαίοι με τη βοήθεια των ντόπιων υποτελών τους ρουφιάνων (αθάνατο είδος) τους έπιασαν και τους εκτέλεσαν οι ρουφιάνοι έγιναν παπάδες και κάνοντας το άσπρο-μαύρο μεταμόρφωσαν το κίνημα σε ακίνδυνη θρησκεία. Τα ψέματά τους ήταν τόσο χοντρά που και ακόμα και το χαβαλέ του Τζόνυ με τον Τζι τον ονόμασαν θεοφάνεια, βάφτιση κλπ χωρίς να νοιαστούν μας πουν αν του έκανε δώρο σταυρουδάκι ή ακόμα σε ποια θρησκεία βάφτισε ο Τζόνυ τον Τζι, αφού Εβραίοι ήταν ήδη ενω ο χριστιανισμός δεν υπήρχε αλλά και αν υπήρχε το λογικό θα ήταν ο Χριστός να μυήσει το Τζόνυ.\nΤέλος πάντων αυτοί δε ζήσαν καλά αλλά και για αιώνες εκατομμύρια άνθρωποι δυστύχησαν και πολλοί βασανίστηκαν στο όνομά τους ενώ σήμερα ανίδεοι πιτσιρικάδες καταλήγουν 6 του γενάρη με πνευμονίες στα νοσοκομεία όλης της χώρας. Εδώ δεν είναι Ιορδάνης, κάνει ψωλοκρύο τα φώτα.\nΈτσι και σήμερα έγινε ο αγιασμός των υδάτων όπου σε αντίθεση με άλλες χρονιές ο GAP ήταν εξαφανισμένος, το ίδιο και οι πρωτοκλασάτοι πολιτικοί και ο πρωθυπνουργός ενω το φίδι πήγε να βγάλει ο πρόεδρος καπούλιας στην Χαλκίδα. Κι εκεί όμως υπήρχαν άνθρωποι με την πραγματική εκτίμηση για το πρόσωπο και το θεσμό και το πρόσωπο-θεσμό ή το θεσμικό πρόσωπο (κι αυτές τις παπαριές παπάδες τις σκεφτήκανε;) του προέδρου της δημοκρατίας. Φωνές λατρείας ακούγονταν από το ευσεβές πλήθος και η κραυγή "ε-ε-ε, ο-ο-ο να ρίξουμε τον πρόεδρο να πιάσει το σταυρό" έσκιζε τον αέρα. Απορώ ειλικρινά πως ο καπούλιας που ήταν και αθλητής δεν βούτηξε. Ελλείψη πρωτοκλασάτων πολιτικών το πλήθος ανά την ελλάδα ζητοκρααύγαζε τις δευτεράντζες και αν δεν υπήρχε η πάντα χρήσιμη σε τέτοια πανυγήρια αστυνομία θα τις πέταγε στη θάλασσα. Του χρόνου δεν πρέπει μέχρι τα φώτα να δώσουμε αφορμή σε παραλάσεις, δοξολογίες κλπ γιατί δε θα ξαναδούμε τους πολιτικούς μας κι εμένα ήδη μου λείπουν. (Εδώ ο ραGUCCI έφτασε στην κωνσταντινούπολη για τα θεοφάνεια). Κι όταν θα ξεθαρρέψουν και θα εμφανιστούν στον Πειραία, στη Θεσσαλονίκη, στην Πάτρα το 2013, θα τους πετάξουμε αίφνης στη θάλασσα και θα κάνουμε πραγματικά θεοφάνεια. Σε αυτούς θα αλλάξουμε τα φώτα κι εμείς θα δούμε θεού πρόσωπο.\nΥ.Γ.1: την εικόνα την βρήκα στη διεύθυνση http://presentepravoce.wordpress.com/2009/01/11/jesus-na-crista-da-onda/ που είναι στα ισπανικά και δεν κατάλαβα χριστό\nΥ.Γ.2: Αντωνάκη, χάρηκα που σε είδα έστω κι από μακρυά!\nΑναρτήθηκε από αν-Τειρεσίας στις 9:33 μ.μ. 1 σχόλιο:\nΝέα εθνική επιτυχία! Επιστήμονες στην αμερική κατασκεύασαν αραχνομετάξι από γενετικά μεταλλαγμένους μεταξοσκώληκες. Το πρόβλημα ήταν πως οι αράχνες ενώ παράγουν καλύτερο νήμα από τους μεταξοσκώληκες δεν τα βρίσκουν μεταξύ τους και τρώνε η μία την άλλη.\nΠροφανώς η έμπνευση είναι η αθάνατη ελλαδάρα όπου ο αραχνιασμένος και δαιδαλώδης πολιτικός μας ιστός διαχειρίζεται πλέον από τους τραπεζοσκώληκες.\n(τραπεζοσκώληξ ο ελληνικός, λατ.: bankus graikylus rediculus)\nΒέβαια εδώ τα πράγματα είναι ακόμα πιο μπροστά γιατί ενώ στην αμερική κάνουν ξεζουμίζουν τους μεταξοσκώληκες εδώ μας απομυζούν τα σκουλήκια\nΑναρτήθηκε από αν-Τειρεσίας στις 12:28 π.μ. Δεν υπάρχουν σχόλια:\nΕπιλεκτική Χρεοκοπία - μια οικογενειακή ιστορία (ν...


Πώς να προσαρμόσετε το μενού Έναρξη στο Windows 11 / Πρόσφατα Files, Εφαρμογές, Φάκελος\nΤο πρώτο χαρακτηριστικό που ξεχωρίζει Windows 11 είναι καινούργιο GUI. Το κουμπί "Έναρξη" βρίσκεται στο κέντρο της γραμμής εργασιών (TaskBar) και το νέο πεδίο για widget στα οποία φαίνεται ότι η Microsoft θέλει πραγματικά να προωθήσει τη ροή ειδήσεων και ειδήσεων από το MSN. Δεν βρήκα ακόμα πώς να αφαιρέσετε ροές ειδήσεων από Windows 11 widgets.\nΕάν ο Windows 11 Τα widget δεν ήταν πολύ επιτυχημένα και ειλικρινά τα βλέπω λίγο άχρηστα στην τρέχουσα έκδοση, όσον αφορά το μενού "Αρχική"Η Microsoft έβαλε μερικά επιλογές προσαρμογής ενδιαφέρον που βοηθά πολύ τους χρήστες. Για παράδειγμα, στο μενού "Έναρξη" μπορούμε να προσθέσουμε συντομεύσεις σε φακέλους όπως: Λήψεις, Εικόνες, Κινηματογράφος, έγγραφα, Δίκτυο (LAN), μπορούμε να αφαιρέσουμε από το "Start" τις λίστες με τις πιο πρόσφατες εγκατεστημένες εφαρμογές si πρόσφατα προσπελάσιμα αρχεία. Η τελευταία επιλογή είναι πολύ χρήσιμη εάν πολλά άτομα έχουν πρόσβαση στον ίδιο υπολογιστή και η τελευταία που το άτομο που έχει πρόσβαση δεν θέλει κάποιος άλλος να δει τι κοίταξε μέσω του υπολογιστή. Γνωρίζω ανθρώπους που με ρώτησαν πώς να διαγράψετε το ιστορικό των αρχείων στα οποία έχετε πρόσβαση στον υπολογιστή ή πώς μπορώ να το απενεργοποιήσω μόνιμα η επιλογή διατήρησης ιστορικού στα προσπελάσιμα αρχεία. "Συνιστάται" files σε Windows 11 Αρχικο ΜΕΝΟΥ.\nΠώς να προσαρμόσετε το μενού "Έναρξη" στο Windows 11\nBy default, το μενού Έναρξη του Windows 11 αποτελείται από τέσσερις περιοχές. Μπαρα αναζήτησης (Αναζήτηση) στην κορυφή, μια περιοχή για εφαρμογές, ένα για πρόσφατα προσπελάσιμα αρχεία και μια άλλη περιοχή στο κάτω μέρος που βρίσκουμε χρήστης συστήματος και κουμπί Shut Down.\nΣε μια προσπάθεια να κάνει την αλλαγή όσο το δυνατόν πιο ορατή, η Microsoft την έχει εξαλείψει Windows 11 γρήγορη πρόσβαση μέσω συντομεύσεις σε φακέλους χρήστη. Λήψεις, βίντεο, φωτογραφίες, έγγραφα, μουσική. Αν επιστρέψουμε στο παρελθόν, Windows Το XP είχε αυτούς τους φακέλους από default στο μενού Έναρξη.\nΕυτυχώς, το μενού "Έναρξη" του Windows 11 μπορεί να προσαρμοστεί πλήρως. Μπορούμε να επιλέξουμε ποιες εφαρμογές θα εμφανίζονται στο μενού, μέσω ενός απλού "Pin", για να εξαλείψουμε τη λίστα των αρχείων με την τελευταία πρόσβαση και να φέρουμε στην κάτω γραμμή της Έναρξης τη γρήγορη πρόσβαση στους φακέλους χρηστών.\nΠώς μπορούμε να προσθέσουμε προσαρμοσμένους φακέλους στο Home στο Windows 10 File Explorer\nΤρόπος χρήσης του μενού "Έναρξη" Windows Explorer και Διαχείριση εργασιών από Windows 7 σε Windows 8\nΑς δούμε πώς μπορούμε να προσαρμόσουμε το μενού Έναρξη στο Windows 11:\nΠώς να προσθέσετε φακέλους χρήστη στο μενού Έναρξη του Windows 11\nΠάμε στο "Settings"→"εξατομίκευση"→"Αρχική".\nΈναρξη προσαρμογής μενού Settings in Windows 11.\nΣε αυτήν τη σελίδα έχουμε πολλές επιλογές προσαρμογής του μενού Έναρξη από Windows 11. Μπορούμε να επιλέξουμε αν θα εμφανίζονται ή όχι οι πιο πρόσφατες εγκατεστημένες εφαρμογές, οι πιο χρησιμοποιούμενες εφαρμογές, τα τελευταία ανοιχτά αρχεία από Windows Explorer, Λίστες έναρξης ή μετάβασης. Η τελευταία επιλογή στο "Εξατομίκευση" → "Έναρξη" είναι για φακέλους χρήστη.\nΠροσθέστε συντομεύσεις χρηστών σε φακέλους Windows 11 Start Menu\nΣτην ενότητα «FoldersΑπό τις επιλογές προσαρμογής έχουμε τη δυνατότητα να προσθέσουμε στην κάτω γραμμή των συντομεύσεων Έναρξη στους φακέλους χρήστη. Το μόνο που πρέπει να κάνουμε είναι να αλλάξουμε από "Off" σε "On".\nΤο αποτέλεσμα θα είναι γρήγορη άμεση πρόσβαση από το Έναρξη στους φακέλους που μας ενδιαφέρουν. Επιπλέον, όπως φαίνεται στην παραπάνω εικόνα, μπορούμε να προσθέσουμε μια συντόμευση στο "Settings".\nΝομίζω ότι θα ήταν καλύτερο εάν ο χώρος που καταλαμβάνεται "ΣυνιστάταιΟι χρήστες θα μπορούσαν να επιλέξουν ένα, το πολύ δύο widget ενδιαφέροντος. Ίσως κάτι θα αλλάξει μέχρι την τελική έκδοση του Windows 11.\nΚατηγορίες Windows 11, Windows Συμβουλές Ετικέτες Start Menu, Windows 11, Windows 11 Αρχική, Windows 11 widgets\nΚαλύτερα σεμινάρια > Windows 11 > Πώς να προσαρμόσετε το μενού Έναρξη στο Windows 11 - Αρχεία, εφαρμογές και φάκελοι που άνοιξαν πρόσφατα\nΟκτώβριος 8, 2021 01 σε: 56


Αλλαγή σελίδας μετά την παραίτηση Μπερλουσκόνι | Πολιτική | DW | 13.11.2011\nΑλλαγή σελίδας μετά την παραίτηση Μπερλουσκόνι\nH Ιταλία μπορεί να ανασάνει και πάλι. Τουλάχιστον ένα μέρος της που θεωρεί τον Σίλβιο Μπερλουσκόνι κύριο υπεύθυνο για την κρίση που βιώνει σήμερα η χώρα. Σε εξέλιξη οι διεργασίες για το σχηματισμό μεταβατικής κυβέρνησης\nΧιλιάδες κατέβηκαν χθες το βράδυ στους δρόμους της ιταλικής πρωτεύουσας για να πανηγυρίσουν την παραίτηση του καβαλιέρε.\n«Είναι μια μεγάλη γιορτή», λέει μια κυρία και ο σύζυγός της συμπληρώνει: «Στην Ιταλία δεν έχουμε λόγο να πανηγυρίζουμε, αλλά την παραίτησή του τη γιορτάζουμε ευχαρίστως». «Δεν τον εμπιστεύομαι αυτό τον άνθρωπο, όταν δεν θα τον βλέπω πλέον θα είμαι σίγουρη ότι έφυγε», προσθέτει μια κυρία.\nΤέλος μιας θητείας ή τέλος εποχής;\nΟ Μάριο Μόντι καλείται να αναλάβει\nΟι πολιτικοί αντίπαλοι του καβαλιέρε ελπίζουν ότι ο Μπερλουσκόνι εγκαταλείπει όχι μόνον την πρωθυπουργία αλλά και την πολιτική. Όπως σημειώνει ο Ντάριο Φραντσεσκίνι, επικεφαλής της Κ.Ο. του κεντροαριστερού Δημοκρατικού Κόμματος:\n«Μπαίνουμε σε μια νέα εποχή. Ο Μπερλουσκόνι έφερνε πάντα διχασμό. Όριζε τα πάντα, τις συμμαχίες, τις συζητήσεις. Το θέμα ήταν πάντα: υπέρ ή κατά του Μπερλουσκόνι. Η εποχή αυτή έχει παρέλθει».\nΣύντομα η νέα κυβέρνηση;\nΟ Πρόεδρος της χώρας καλείται τώρα να δρομολογήσει την κυβερνητική αλλαγή. Ο Τζόρτζο Ναπολιτάνο δεν κρύβει ότι θεωρεί τον Μάριο Μόντι τον πλέον κατάλληλο για να ηγηθεί μιας μεταβατικής κυβέρνησης. Ο 68χρονος Μόντι, πρώην Επίτροπος Ανταγωνισμού διδάσκει στο Πανεπιστήμιο Μποκόνι του Μιλάνου. Σε πρόσφατη συνέντευξή του είχε δηλώσει:\nΧιλιάδες Ιταλοί πανηγύρισαν χθες την αποχώρηση Μπερλουσκόνι\n«Γνωρίζουμε ότι το ζητούμενο είναι μεταρρυθμίσεις που θα φέρουν περισσότερες ευκαιρίες για τους νέους και που θα περικόψουν τα προνόμια εκείνων που έχουν σήμερα τον έλεγχο».\nΟι διαβουλεύσεις για το σχηματισμό νέας κυβέρνησης έχουν ήδη ξεκινήσει ενώ η ανακοίνωση του νέου σχήματος αναμένεται πολύ σύντομα.\nTilmann Kleinjung (BR) / Κώστας Συμεωνίδης\nΠαραιτήθηκε ο Μπερλουσκόνι\nΤη δήλωση παραίτησής του από το αξίωμά του κατέθεσε χθες το βράδυ στον πρόεδρο Τζόρτζο Ναπολιτάνο ο ιταλός πρωθυπουργός Σίλβιο Μπερλουσκόνι. Το Καβαλιέρε αναμένεται να διαδεχθεί ο πρώην ευρωπαίος επίτροπος Μάριο Μόντι. (13.11.2011)\nΤι μεταδίδει από τη Ρώμη η Αθανασία Συγκελάκη (mp3)\nΗ Ιταλία γυρίζει σελίδα μετά την παραίτηση Μπερλουσκόνι (mp3)\nΛέξεις κλειδιά Ιταλία\nΜόνιμος σύνδεσμος https://p.dw.com/p/139tW\nΙταλοί κατά της ατμοσφαιρικής ρύπανσης 08.06.2019


Σάμαρης, ο επόμενος Μανιάτης | Contra.gr\nΣάμαρης, ο επόμενος Μανιάτης\nΟ Σταύρος Καραΐνδρος γράφει τα αρρωστημένα μυαλά που θα σπεύσουν να κατηγορήσουν τον Ανδρέα Σάμαρη για τις δηλώσεις θαυμασμού του ποδοσφαιριστή Κατσουράνη.\nΕίναι γνωστό πως το περιβόητο επεισόδιο Κατσουράνη-Μανιάτη έκανε περισσότερο κακό στον ποδοσφαιριστή του Ολυμπιακού παρά σε αυτόν του ΠΑΟΚ. Ο Κατσουράνης βγήκε, ζήτησε συγγνώμη, τόνισε πως όλα είναι περασμένα-ξεχασμένα και καθάρισε.\nΤο ανοιχτό μέτωπο...\nΟ Μανιάτης, υπό την πίεση της "έχθρας" Ολυμπιακού-ΠΑΟΚ που αναπτύχθηκε την περασμένη σεζόν και έφτασε στην κορύφωσή της στον επεισοδιακό ημιτελικό, δεν έχει βγάλει μιλιά για το θέμα. Πολλοί περίμεναν ότι στη Βραζιλία και δίχως την πίεση της Ελλάδας και του περιβάλλοντος, θα έπαιρνε θέση. Αντίθετα, επιλέχθηκε ο... νόμος της σιωπής και μάλιστα με τη συγκατάθεση της ΕΠΟ που παρακάλεσε τους δημοσιογράφους να μη ρωτήσουν για την "καυτή πατάτα".\nΤι έχουμε, λοιπόν; Ένα ανοιχτό μέτωπο από την αντίπερα όχθη, παρά τις προσπάθειες να κλείσει και μία αρρωστημένη κατάσταση που θα μεταφερθεί στο επόμενο πρωτάθλημα, θα μπει ξανά στο γαϊτανάκι της κόντρας ΠΑΟΚ-Ολυμπιακού και πιθανόν να συνεχίζει να ταλανίζει και την Εθνική Ελλάδας, αν αποφασίσει να συνεχίσει σε αυτή ο Κατσουράνης.\nΓια τους αρρωστημένους έσφαλε...\nΔεν έφταναν όλα αυτά, ήρθαν και οι δηλώσεις του Ανδρέα Σάμαρη για να... δέσει το γλυκό. Τι έκανε; Έπλεξε το εγκώμιο του Κατσουράνη, τόνισε πως ζηλεύει την καριέρα του και ουσιαστικά παραδέχθηκε πως αποτελεί το φωτεινό παράδειγμα για την καριέρα που έχει να ακολουθήσει. Βλέπετε κάτι κακό σε αυτό; Οχι φυσικά. Για τους αρρωστημένους οπαδούς, όμως, ο Σάμαρης υπέπεσε σε σφάλμα. Δεν είμαι υπερβολικός. Κάντε μία γύρα σε διάφορα Μέσα, στο facebook και στο twitter και δείτε πως υποδέχονται το θέμα μερίδα οπαδών του Ολυμπιακού.\nΝαι, ξέρω. Δεν είναι αυτοί που αντιπροσωπεύουν τον κόσμο, δεν γίνεται οι λίγοι να πηγαίνουν στους πολλούς και να μπαίνουν όλοι στο ίδιο τσουβάλι. Τα ξέρω όλα αυτά. Πως υπάρχουν και οι υγιείς και είναι πολλοί. Μόνο που είναι κρυμμένοι και εμφανίζονται μόνο οι κάφροι. Και μας κυβερνά το ΠΑΣΟΚ, ένα πράμα.\nΝα ζητήσει συγγνώμη;\nΟ Σάμαρης τείνει να πάρει μέρος, άθελά του, σε αυτή την αρρωστημένη κατάσταση. Δεν ξέρω αν οι οπαδοί θα τον βάλουν να ζητήσει συγγνώμη που μίλησε με καλά λόγια για τον "εχθρό" Κατσουράνη, θα μπει όμως... στο μικροσκόπιο και θα παρακολουθείται μην τυχόν και... λοξοδρομήσει.\nΝαι, αυτό είναι το ελληνικό ποδόσφαιρο. Καμία Εθνική ομάδα, μόνο οι σύλλογοι. Αυτοί κάνουν κουμάντο, αυτοί δημιουργούν καταστάσεις, αυτοί "βάζουν" να τσακώνονται οι παίκτες μεταξύ τους. Τα "ένταση της στιγμής" και "συμβαίνουν σε όλες τις προπονήσεις", τα ακούω βερεσέ. Αρρωσταίνουν τους παίκτες, τους δηλητηριάζουν το μυαλό και προσπαθούν να κάνουν τσιφλίκι τους την Εθνική ομάδα.\nΠολλές δοκιμές ο Σάντος, με Σαμαρά φορ


Το μέλλον θέλει τις οθόνες διάφανες και καθρέπτες και η Samsung βρίσκεται ήδη εκεί...\nΒΡΙΣΚΕΣΑΙ ΕΔΩ:COOLHOME»Smart Home»Το μέλλον θέλει τις οθόνες διάφανες και καθρέπτες και η Samsung βρίσκεται ήδη εκεί…\nΤο μέλλον θέλει τις οθόνες διάφανες και καθρέπτες και η Samsung βρίσκεται ήδη εκεί…\nΑΠΟ Χριστίνα Κιτσάτη στις\t 11 Ιουνίου 2015 Smart Home, Συσκευές\nΟι νέες OLED οθόνες που παρουσίασε η Samsung στο μακρινό Χονγκ-Κονγκ, με εμφάνιση καθρέπτη αλλά και εντελώς… διάφανη, δείχνουν τις βλέψεις της εταιρείας για το μέλλον.\nΠαρόλο που στο event οι Κορεάτες παρουσίασαν τις οθόνες στις πρώτες τους «εφαρμογές» μόνο ως «διαφημιστικές πινακίδες» και stands για virtual… κοσμήματα, στο μέλλον θα μπορούσαν να έχουν πολύ περισσότερες χρήσεις, ειδικά αν συνδυαστούν με την τεχνολογία RealSense της Intel. Θα μπορούσε, για παράδειγμα, μία mirror display να συνθέσει ένα ολόκληρο «εικονικό δοκιμαστήριο» χάρη στις 3D κάμερες της Intel και η διάφανη οθόνη να χρησιμοποιηθεί σε διαδραστικές διαφημίσεις που θα εκμεταλλεύονται τα voice & gestures χαρακτηριστικά της τεχνολογίας RealSense.\nΌπως σημειώνει μάλιστα η Samsung, οι οθόνες της είναι καλύτερες από οποιαδήποτε άλλη σχετική πρόταση της αγοράς και, σίγουρα, στο μέλλον η βελτίωση των τεχνολογιών θα αποτελέσει μία πρόκληση για τους Κορεάτες.\nΠΡΟΗΓΟΥΜΕΝΟ ΑΡΘΡΟΙδέες για τους πιο καλαίσθητους πάγκους κουζίνας\nΕΠΟΜΕΝΟ ΑΡΘΡΟ Μαθήματα ζωής από την 9 ετών Hailey\nSonos Beam Gen. 2 Review: «Soundbar με ποιότητα από… άλλο πλανήτη»!


«Περιγράφω τη ζωή ενός ενηλίκου» - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > «Περιγράφω τη ζωή ενός ενηλίκου»\no νορβηγόσ συνθέτησ - τραγουδιστήσ μιλαει στα «προσωπα« με αφορμή το νέο του μίνι άλμπουμ που θα κυκλοφορήσει το 2021\nΣκίντσας Γιώργος 28 Νοεμβρίου 2020 | 05:00\nΥπάρχουν καλλιτέχνες που έχουν δημιουργήσει μια ιδιαίτερη σχέση με το ελληνικό κοινό. Χωρίς να είναι οι μεγαλύτεροι που έχουν περάσει από την ποπ μουσική, χωρίς να είναι τοπ στις πωλήσεις, χωρίς να δημιουργούν «θέματα». Οπως συμβαίνει με τον Σίβερτ Χόιεμ, πρώην frontman των Madrugada, ο οποίος, είτε μαζί με το γκρουπ είτε στη συνέχεια στη σόλο πορεία του, τείνει να πολιτικογραφηθεί έλληνας πολίτης.\nΠροσφάτως, ο νορβηγός τροβαδούρος παρουσίασε το καινούργιο τραγούδι του «Run Away», το πρώτο single από το EP «Roses of Neurosis» που θα κυκλοφορήσει στις 12 Φεβρουαρίου 2021. Πέντε τραγούδια - είχαμε την ευκαιρία να τα ακούσουμε - που ακολουθούν τον αυτόνομο δρόμο του νορβηγού τραγουδοποιού - τραγουδιστή. Μελαγχολικά αλλά και εκλεπτυσμένα, διακρίνονται για τη στιβαρότητά τους, τη λυρικότητά τους, αλλά και τη δημιουργικότητά τους. Οσον αφορά το πρώτο σινγκλ, το «Run Away», είναι κομμένο και ραμμένο για τη περίοδο της πανδημίας που ζούμε. Παρότι το κομμάτι αυτό δεν έχει γραφτεί στο συγκεκριμένο διάστημα.\nΟπως εξηγεί ο Σίβερτ Χόιεμ στη συνέντευξή μας: «Παρότι αυτό το τραγούδι γράφτηκε πριν από λίγα χρόνια και δεν έχει καμία σχέση με το lockdown εξαιτίας της πανδημίας, αισθάνομαι ότι περιγράφει με τον καλύτερο τρόπο ένα συναίσθημα που βίωσα το τελευταίο διάστημα». Στο σινγκλ υπάρχει μια τάση φυγής (προκύπτει από τον τίτλο άλλωστε) όπου τον πρώτο λόγο έχουν τα ντραμς και οι κιθάρες. Σε αυτά φυσικά οφείλουμε να προσθέσουμε τη χαρακτηριστική φωνή του δημιουργού καθώς και το πιάνο. Ετσι λοιπόν, έναν χρόνο μετά την τεράστια διεθνή περιοδεία του με τους Madrugada - από τα πιο σημαντικά συγκροτήματα της νορβηγικής μουσικής σκηνής - και τέσσερα χρόνια μετά την τελευταία σόλο κυκλοφορία του, ο Σίβερτ Χόιεμ επιστρέφει μέσα στο 2021, βαδίζοντας στα χνάρια των προγενέστερων επιτυχιών του, όπως τα «Prisoner Of The Road», «Sleepwalking Man», «Moon Landing», «Into The Sea» μαζί με τον κλασικό «ύμνο» των Madrugada - το «Majesty».\nΑυτή την περίοδο δεν θα μπορούσε μια συζήτηση να μην αρχίσει με το κυρίαρχο θέμα του κορωνοϊού και της καραντίνας. Ούτε φυσικά ο Σίβερτ Χόιεμ μπόρεσε να εξαιρεθεί από το lockdown και φυσικά τις συνέπειές του. «Είμαι και εγώ σε καραντίνα, όπως και η οικογένειά μου και αυτό που με απασχολεί εκτός της υγείας είναι ποιο θα είναι το μέλλον μας, όχι μόνο ως πολιτών αλλά και ως μουσικών, καλλιτεχνών. Δεν μπορούμε να κάνουμε τη δουλειά μας, υπάρχει οικονομικό ζήτημα, πολλοί άνθρωποι της μουσικής βιομηχανίας αγωνίζονται καθημερινά, για να μπορέσουν να επιβιώσουν».\nΤο μέλλον, τόσο το δικό του όσο και της μουσικής βιομηχανίας, μπορεί να μην το γνωρίζει, αλλά αυτό που γνωρίζει καλά είναι τα πρότυπά του. «Δεν είμαι αυτό που θα ονομάζαμε ροκ καλλιτέχνης. Μπορεί να μου αρέσουν τα μπλουζ, μπορεί να ακούω τους Rolling Stones, αλλά αντιμετωπίζω τη μουσική με έναν διαφορετικό τρόπο. Θέλω να την "προχωρήσω", θέλω να μιλήσω για περισσότερο εσωτερικά θέματα, όχι μόνο με τις συνθέσεις μου, αλλά και με τους στίχους μου. Ο Μπομπ Ντίλαν είναι ένας δημιουργός που σαφώς με έχει επηρεάσει και μπορώ να πω ότι νιώθω μουσική "συγγένεια" μαζί του». Ο νορβηγός καλλιτέχνης δεν αρνήθηκε ότι τα τελευταία χρόνια ήρθε ακόμη πιο κοντά στην κλασική μουσική - Μάλερ - ενώ δεν λέει όχι και στην κινηματογραφική μουσική. «Από τα πλέον αγαπημένα μου soundtrack είναι τα "Blade Runner" και "Twin Peaks"».\nΑΓΩΝΙΕΣ. Παράλογο θα ήταν πάντως να μην του άρεσαν τα δύο παραπάνω σάουντρακ. Κατά κάποιον τρόπο όλες οι σόλο εργασίες του έχουν μουσικά κινηματογραφικά πλάνα. Ο Σίβερτ Χόιεμ όλα αυτά τα χρόνια διαχειρίζεται τις συνθέσεις σαν ένα μονοπλάνο που τις φωτίζει με τη φωνή του. Oπως τις φωτίζει και το EP «Roses of Neurosis». Μια ψυχαναλυτική εργασία, στον βαθμό που, όπως σημειώνει ο ίδιος, «μπορεί να πρόκειται για διαφορετικά τραγούδια που έχουν γραφεί σε διαφορετικές στιγμές, αλλά έχουν ένα κοινό όραμα. Την αγωνία ή την προσπάθεια ενός ενήλικου 45άρη που προσπαθεί να μη χάσει τη νεότητά του. Τη ρομαντικότητά του. Ουσιαστικά περιγράφω τη ζωή ενός ενηλίκου».\nΣτα 28 χρόνια που ασχολείται με τη μουσική ο Σίβερτ Χόιεμ ακόμη δεν έχει αποκωδικοποιήσει την αποδοχή που είχαν τόσο οι Madrugada όσο και ο ίδιος στη σόλο διαδρομή του. «Ξέρω πάντως ότι υπάρχουν ακόμη άνθρωποι που ανακαλύπτουν τις μουσικές μας και αυτό δεν μπορεί παρά να με κάνει υπερήφανο. Ισως επειδή τόσο με το συγκρότημα όσο και στη συνέχεια η μουσική αντιμετωπίστηκε από όλους μας πάρα πολύ σοβαρά. Και αυτό που υπόσχομαι είναι ότι θα συνεχίσω να το κάνω».\nΔεν έχει πάντως να αποδείξει πολλά. Εχει χαράξει τη διαδρομή του, μένει πιστός στη μουσική του και τα τραγούδια του, δεν κάνει άλματα, δεν κοιτάει την (κατ' ανάγκην) εμπορική επιτυχία. Το ίδιο επαγγελματίας θα είναι είτε παίξει σε κάποια παμπ της πατρίδας του μπροστά σε 50 άτομα, είτε γεμίσει (για παράδειγμα) το Ηρώδειο (δύο sold out βραδιές) το 2016. Δύο βραδιές που δεν έχει ξεχάσει, όπως δεν έχει ξεχάσει και τη σχέση του με τους έλληνες φίλους του. (H συναυλία του κυκλοφορεί σε βινύλιο, CD και DVD με τίτλο «Live At Acropolis - Herod Atticus Odeon».)\n«Ηταν μεγάλη τιμή και χαρά που εμφανίστηκα στο Αρχαίο Ρωμαϊκό Ωδείο. Χρόνια πριν σκεπτόμουν τι ωραία που θα ήταν να παίξω κάποτε σε αυτό και να που έγινε. Το ελληνικό κοινό είναι το καλύτερο. Ο ενθουσιασμός με τον οποίο πάντα υποδέχεστε τις καινούργιες μου συνθέσεις και το γεγονός ότι με στηρίξατε έμπρακτα και μετά τη διάλυση των Madrugada με κάνει να αισθάνομαι ευγνωμοσύνη απέναντί σας. Εύχομαι το 2021 να είναι όλα καλά και να επιστρέψω στην πατρίδα σας».


Κάντε το πλύσιμο χεριών ευχάριστη διαδικασία - Nina Vlachou\nΚάντε το πλύσιμο χεριών ευχάριστη διαδικασία\nΤο δύσκολο δεν είναι να μάθει το παιδί τον τρόπο να πλένει τα χέρια του, αλλά να βάλει την καθαριότητα σε πρώτο πλάνο και το πλύσιμο των χεριών να γίνει μέρος της καθημερινής του ρουτίνας:\n– Τα παιδιά, είτε όταν γυρίζουν από το σχολείο, είτε όταν είναι πεινασμένα, δεν έχουν καν στο μυαλό τους να πλύνουν τα χέρια πριν καθίσουν στο τραπέζι.\n– Αν ήταν στη διακριτική τους ευχέρεια, θα πετούσαν όπου έβρισκαν την τσάντα και θα έπαιρναν θέση…μάχης χωρίς πολλά-πολλά. Άρα λοιπόν βάλτε φρένο σε αυτή την κακή συνήθεια και στείλτε τα στο μπάνιο για τα περαιτέρω!\n– Χρειάζεται υπομονή μέχρι να ενταχθεί το πλύσιμο των χεριών στην καθημερινή τους ρουτίνα, επειδή απλά βαριούνται να το κάνουν, έστω κι αν ξέρουν πως δεν είναι χρονοβόρα διαδικασία.\n– Το θέμα είναι να καταλάβουν ότι σε θέματα που αφορούν την προσωπική τους υγιεινή, εκπτώσεις δε χωρούν.\n– Για να βοηθήσετε τα παιδιά να δουν με πιο θετικό μάτι το πλύσιμο των χεριών, δοκιμάστε υγρό κρεμοσάπουνο με ευχάριστο άρωμα.\n– Γιατί όσο και υπερβολικό να φαντάζει στο μυαλό σας, μπορεί ένα κρεμοσάπουνο με άρωμα της αρεσκείας του να τα βοηθήσει να δουν τη διαδικασία με πιο θετικό μάτι.\n– Μια ακόμα καλή ιδέα θα ήταν να πλένετε μαζί τα χέρια σας και ταυτόχρονα να παίζετε όποτε υπάρχει διάθεση. Έτσι, θα συνδυάσετε το τερπνόν μετά του ωφελίμου!\n– Όπως σε όλα τα θέματα που αφορούν τη φροντίδα και την ανατροφή του παιδιού, πρέπει να δώσετε πρώτοι το καλό παράδειγμα.\n– Αν το μικρό σας παρατηρήσει ότι δεν αμελείτε να πλένετε τα χέρια σας πριν το φαγητό και γενικά όταν είναι λερωμένα, πολύ πιο εύκολα θα κάνει κάτι παρόμοιο με τη δική του θέληση όσο περνάει ο καιρός.\n«Τα πήρε» και η ΠΟΕΔΗΝ με την παρουσία Τσακαλώτου στην πορεία της ΑΔΕΔΥ – «Θράσος και υποκρισία»\nΚικίλιας: Τα ΜΗ αναμενόμενα προσόντα που ζητά να έχουν οι νέοι Διοικητές Νοσοκομείων\nΟκτώ υπερτροφές που πολεμούν τον καρκίνο